američka avijacija - Sputnjik Srbija\nPenzioneri u borbenim letelicama: Američkoj vojsci nedostaje 2.000 pilota\nAmeričkoj vojsci nedostaje oko 2.000 pilota, pa u borbenim letelicama sve češće ostaju i oni koji bi već trebalo da su penzioneri.\nPuškov: Rusija ne odustaje od presretanja američkih aviona\nŠef Komisije Saveta Federacije za informacionu politiku Aleksej Puškov prokomentarisao je saopštenje Pentagona da ne namerava da prekida obaveštajni rad u blizini ruskih granica.\nAmerički špijunski avioni ponovo u blizini ruske granice\nDva američka izviđačka aviona poletela su s britanske baze „Mildenhol“ i uputila se ka ruskoj granici na Baltiku, preneo je „Mil radar“.\nAmerička avijacija likvidirala oko 100 terorista u Somaliji\nSjedinjene Američke Države likvidirale su više od 100 terorista organizacije „Šabab“ u Somaliji, saopštila je Afrička komanda Oružanih snaga SAD (AFRIKOM).\nProvokacija: Rusi odgovorili zašto su prišli američkom avionu\nPovodom približavanja ruskog lovca američkom izviđačkom avionu iznad Baltičkog mora, Ministarstvo odbrane Rusije saopštilo je da su ruska sredstva za kontrolu vazdušnog prostora iznad neutralnih voda Baltičkog mora zabeležila cilj koji se uputio ka ruskoj državnoj granici.\nU Veliku Britaniju stigli američki strateški bombarderi B-2\nStrateški bombarderi B-2 „spirit“ stigli su u Veliku Britaniju kako bi učestvovali u redovnim operacijama, saopštila je evropska komanda Oružanih snaga SAD.\nSAD bacile najmoćniju nenuklearnu bombu na DAEŠ u Avganistanu\nSjedinjene Američke Države upotrebile su najmoćniju nenuklearnu bombu u borbenim uslovima, a cilj su im bili teroristi DAEŠ-a u Avganistanu, saopštio je Pentagon. Iz Bele kuće nisu želili da komentarišu mogućnost da se supermoćna bomba iskoristi i protiv drugih zemalja.\nMinistar odbrane Velike Britanije Majkl Falon optužio je Rusiju da je odustala od partnerskih odnosa sa Zapadom i nazvao je „agresivnom“.\nAmerička avijacija prizemljila 15 aviona F-35\nAmerička avijacija i norveške vlasti bile su primorane da prizemlje 15 aviona F-35 zbog greške u sistemu za hlađenje, navode lokalni mediji.


PHILIPS epilator HP 2844 - Idealno.rs\nPočetna / Lepota i zdravlje / Aparati za ličnu negu / Depilatori / PHILIPS epilator HP 2844\nPonuda prodavnice Svezakucu za proizvod Depilator Philips Satinelle HP2844. Ispravnost cene i podataka proveri na internet stranici prodavnice.\nPHILIPS trimer HP6392/00\nPHILIPS depilator HP6342/00\nPHILIPS epilator set HP6543\nGlava za hlađenje ne\nPokretna glava ne\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za PHILIPS epilator HP 2844 i izberi najbolju. Depilatori iz kategorije Aparati za ličnu negu je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda PHILIPS HP 2844 i vidi da li ti odgovara ili pogledaj druge proizvode brenda PHILIPS. Opis i tehnički podaci proizvoda PHILIPS HP 2844 se mogu razlikovati od onih u internet prodavnici u kojoj obavljaš kupovinu. PHILIPS epilator HP 2844 je dostupan u prodavnici Svezakucu po ceni, koja je navedena pored svakog prodavca u meniju "Prodavnice".\nGarantne uslove za PHILIPS epilator HP 2844 proveri u prodavnici u kojoj nameravaš da obaviš kupovinu. Slika za PHILIPS HP 2844 je simbolična, zato se pre kupovine u prodavnici uveri da je proizvod isti.\nRedovnim korišaenjem postiže se glatka koža i bez dlaeica nekoliko nedelja.\nNakon svakog depiliranja vaše dlaeice ae biti sve tanje i sve re?e, a period izmedju dve depilacije ae biti sve duži.\nNajbolji rezultati se postižu ukoliko se koža tretira nakon tuširanja, kada je potpuno eista i suva.\nAparat poseduje dve brzine, prva se koristi za depiliranje kože koja se nalazi na teže dostupnim delovima nogu i za depiliranje kože gde se kost nalazi direktno ispod kože (npr. kolena, zglobovi). Druga brzina se koristi na veaim površinama i delovima kože gde su dlaeice jaee.\nNapajanje strujom uz pomoa adaptera koji je sastavni deo paketa\nSistem sa rotirajuaim diskovima - 21 disk\nMinimalna dužina dlaeice koju može da iseupa je 0.5 mm\nNe kida dlaeice vea ih eupa iz korena\nNakon depiliranja koža ostaje glatka i nežna, prve dlaeice se pojavljuju tek nakon nekoliko nedelja\nZemlja porekla: EeškaInformacije o proizvodu


EU na pragu da kazni Srbiju zbog Željezare? – ASinfo Portal\nKako tvrde sagovornici lista iz diplomatskih krugova vodećih zemalja EU, Vlada Srbije određenim manevrima zasad uspjeva da spriječi da do toga dođe, ali ni bliske veze sa Berlinom ne mogu dugoročno kompenzovati kršenje normi EU.\n“Postoji osnovana sumnje da Kinezi izbjegavaju antidamping mjere preko svoje ćerke kompanije u Srbiji. Drugim riječima nadležni u Evropskoj komisiji su uvjereni da Hestil svoju kompaniju u Srbiji koristi za “prepakivanje” proizvoda porijeklom iz Kine”, navode između ostalog, izvori lista.\nIako je na sajtu Ministarstvo privrede objavljen ugovor o kupoprodaji imovine Željezare Smederevo koji je Vlada Srbije 18. aprila 2016. godine potpisala sa Hestilom, među zapadnim diplomatama u Beogradu postoji uvjerenje o tajnim aneksima ugovora.\nMeđutim, nadležni u Ministarstvu privrede Srbije negiraju sve iznijeto.\n“Antidamping mjere nisu izrečene Srbiji niti Željezari d.o.o, Smederevo ili kompaniji Hestil Srbija. S obzirom na ovu činjenicu, koja je lako provjerljiva na sajtu Evropske komisije, nije moguće niti izricanje sankcija Hestil Srbija. Navodno “prepakivanje” proizvoda je insinuacija, s obzirom da se zna da, kako Uprava carina tako i Evropska unija, pažljivo motre na porijeklo i količinu uvezene robe”, tvrde za Danas u Ministarstvu privrede.\nDodaje se i da se “ovakvim tendencioznim i zlonamjernim izjavama nanosi ogromna šteta i ugrožavaju radna mjesta preko 5.000 zaposlenih radnika u Hestil Srbija, kao i ukupnoj privredi Republike Srbije”.\nU Ministarstvu privrede negiraju i tajne anekse ugovora o kupoprodaji imovine Željezare Smederevo.\nEkonomista Milan R. Kovačević ističe da su kazne za kršenje konkurencije u Evropskoj uniji rigorozne te da će Hestil sigurno da se suoči sa njima u slučaju da Evropska komisija procijeni da nisu poštovane antidamping mjere.\n“Takođe, država Srbija je dužna da kontroliše rad privrednih subjekata na njenoj teritoriji i u slučaju da se oni ogriješe o propise EU i ona može da snosi sankcije to jest bude kažnjena”, kaže Kovačević. Danas


Bauk konzervativizma kruži Evropom\nHod po mukama: Evropska unija gotovo da više i ne zna s koje strane treba da se brani. Uniju pritiskaju: izbeglička kriza, britanska kriza, grčka kriza, ukrajinska kriza... Posledice ovih kriza po EU su raznovrsne – neke veoma ozbiljno ugrožavaju temelje zajedničke evropske kuće, druge stavljaju na probu njene osnovne vrednosti. Sve evropske krize i krizice imaju, međutim, nešto zajedničko, pokazuju veliku ranjivost Unije i potvrđuju da je gotovo nemoguće brzo i efikasno dobiti delotvoran evropski odgovor na neki aktuelni izazov. Neko će reći da to, čak i matematički gledano, nije lako. Treba na jednom mestu pomiriti interese 28 država članica, njihovih vlada koje čini sedamdesetak stranaka najrazličitijih političkih boja. Ovoj evropskoj „vojsci” treba dodati i 29. člana: centralu EU u\nStrah na Jadranu\nRATNE IGRE: SAD planiraju da povećaju novac za jačanje vojnog prisustva u istočnoj Evropi, Rusija najavljuje odgovor, zapadni analitičari obelodanjuju scenario rata na istoku Starog kontinenta, Bi-Bi-Si plaši pričom kako bi izgledao početak nuklearnog okršaja... Ako je verovati zapadnim medijima svet je na ivici katastrofe, veliki rat bi mogao da bukne na istoku Evrope, Bliskom istoku, na istoku Azije. Da li je to baš tako? Neke činjenice su nesporne – danas postoje krize: ukrajinska, sirijska, iračka, korejska – koje bi mogle da iz lokalnih sukoba prerastu u rat širih razmera. Utisak je, međutim, da i tamo gde se već ratuje postoji granica koju niko ne bi želeo da pređe i otpočne veliki obračun. Svako bi radije da prvo upozori, uplaši i dobro zapreti onoj drugoj strani. U tom\n20.01.2016 u 09:05\nNemačka kancelarka Angela Merkel ne želi da popusti. Uprkos tome što je suočena s najvećom krizom otkad je pre 11 godina preuzela kormilo vlasti – visokotiražni „Bild” se, na primer, preko cele naslovne strane pita da li je Angela Merkel sposobna za posao kancelara – predsednica vlade u Berlinu najavljuje da će istrajati u svojoj politici, koja je izložena sve oštrijim kritikama – i u Nemačkoj i u Evropi. U ovom trenutku Angelu Merkel najviše napadaju zbog njene politike prema migrantima. Prošle godine u Nemačku je pristiglo gotovo 1,1 milion migranata, a prognoze govore da bi ove godine njihov broj opet mogao da premaši granicu od jednog miliona. Trenutno, uprkos hladnom vremenu, u Nemačku dnevno stiže oko tri hiljade izbeglica, a ovaj broj će, s krajem zime, sigurno biti osetno\nNa vidiku nova intervencija u Libiji\nLibijsko ratište: Islamskoj državi – posebno od ruske akcije u Siriji – ne cvetaju ruže. Procene govore da su džihadisti, poslednjih meseci, izgubili trećinu teritorije samoproglašenog kalifata – stvorenog na prostorima Sirije i Iraka – i u ozbiljnoj su defanzivi. Još ranije, međutim, Islamska država je „pripremila“ novo ratište – u Libiji. Velilka država na severu Afrike je od oktobra 2011. – rušenja sa vlasti pukovnika Moamera el Gadafija – utonula u haos. Žrtva dvostrukog udara: arapskog proleća i medjunarodne vojne intervencije Libija je postala mesto surovog gradjanskog, bolje rečeno, plemenskog rata. Država je rascepkana na plemenske vilajete, ima dve vlade, dva parlamenta, ratuje se na svakom koraku... Jedino što još kako-tako funkcioniše –\nTeroristi kao biznismeni\nTužbe protiv EU: Slovačka i Mađarska, članice Evropske unije presavile su tabak i tužile Uniju zbog izbeglica. Vlade u Bratislavi i Budimpešti odlučno odbacuju zvaničnu odluku Brisela o obaveznim kvotama za prihvatanje izbeglica zbog čega su podnele tužbu Evropskom sudu u Luksemburgu. Pre tri meseca prvi čovek Evropske komisije Žan Klod Junker je izjavio kako je najveći problem što „nema dovoljno Evrope u Evropskoj uniji”. Posle jednostranih poteza Bratislave i Budimpešte čini se da ovu Junkerovu formulaciju treba malo prepraviti: Evropskoj uniji nedostaje više unije. Sučeljavanje EU sa talasom izbeglica koji je „preplavio” Evropu bilo je neuspešno. Brisel je ostao gotovo paralisan, članicama Unije prepušteno je da se samostalno bore sa ovim problemom. Čak i kada je bilo\nRuske baze na Arktiku\nTeheran na optuženičkoj klupi: SAD, Francuska, Velika Britanija i Nemačka prijavile su Iran Komitetu za sankcije Saveta bezbednosti UN. U pismu koje su u ime četiri zemlje podnele Sjedinjene Američke Države od ovog tela svetske organizacije traži se da reaguje povodom najnovije iranske raketne probe. Da podsetimo: Iran je 10. oktobra izveo raketnu probu - testirao je balističku raketu...\n26.09.2015 u 21:57\nSusret u Njujorku: Dvojica moćnih svetskih lidera, predsednici SAD i Rusije, Barak Obama i Vladimir Putin, nastavljaju svoju partiju šaha. Partija je veoma teška i komplikovana, igra se u najtežim mogućim uslovima, kada u odnosima SAD i Rusije vlada polarna zima a na planeti je teško pronaći neku, makar i najmanju, kriznu tačku o kojoj dve države imaju barem slične pozicije. U takvoj...\n01.09.2015 u 22:37\nBavarska se priprema da postane prva nemačka država koja će otvoriti centar za prihvat i smeštaj azilanata isključivo sa Balkana. Kako izveštava nedeljnik „Cajt”, prvi takav centar biće formiran u bivšoj kasarni, u predgrađu Ingolštata. Pokrajinska vlada u Minhenu planira da ovaj centar bude osposobljen za prijem 500 izbeglica iz jugoistočne Evrope. Predviđeno je da u ovoj južnoj nemačkoj...\nOd prvog dana avgusta ruska armija ima novu dimenziju. Dekretom predsednika države Vladimira Putina formirane su jedinstvene „vazduhoplovne i kosmičke snage“, prenosi informativni portal Sputnjik izjavu ministra odbrane, armijskog generala Sergeja Šojgua. „Osnivanje vazduhoplovnih i kosmičkih snaga kroz spajanje vojne...


Štab za vanredne situacije grada je,na preporuku Zavoda za javno zdravlje, utvrdio predlog mera i preporuka za suzbijanje nastanka i širenja zarazne bolesti COVID-19 i prosledio ih, pre tri dana, ministru zdravlja, Institutu za javno zdravlje „Dr Milan Jovanović Batut“ i Kriznom štabu za suzbijanje zarazne bolesti COVID-19 na nivou države, na razmatranje i davanje saglasnosti koja, dok ovo javljamo, nije dobijena.\nPre tri dana u Kraljevu je bilo registrovano 112 lica pozitivnih na virus „SARS-CoV-2“, koji izaziva zaraznu bolest „Covid-19“ a taj broj je, danas, povećan za tri nova slučaja saopštio je Štab za vanredne situacije grada na osnovu informacijama dobijenih iz Zavoda za javno zdravlje Kraljevo.\nOd posledica infekcije virusom „SARS-CoV-2“, preminula je, u međuvremenu, jedna pacijentkinja, koja je bila smeštena u Kliničkom centru Kragujevac, tako da je to peti smrtni slučaj na teritoriji grada Kraljeva od početka epidemije.\nKako saznajemo na današnjoj sednici Štaba vodila se polemika da li i koje od 15 predloženih mera treba primeniti i pre dobijanja saglasnosti od strane ministra zdravlja ali je preovladalo mišljenje da treba sačekati odluke nadležnih državnih organa koje će oni, kako se očekuje, još večeras, doneti za pojedine gradove i opštine u kojima je broj novozaraženih drastično veći nego u Kraljevu.\nOno što je sasvim izvesno, sa ili bez novih mera, jesu gužve i redovi isped kovid ambulante u Kraljevu, i reči pacijenata koji čekaju pregled da je broj testiranih građana i dalje daleko manji od onih koji to testiranje i postavljanje precizne dijagnoze isčekuju.


Razbijena teroristička ćelija: Balkanci uhapšeni u velikoj akciji u Njemačkoj | Aktuelno\nRazbijena teroristička ćelija: Balkanci uhapšeni u velikoj akciji u Njemačkoj\nJedna uhapšena osoba je iz Bosne i Hercegovine, a sedmoro ih je s područja Balkana, javlja Bild.Jedna uhapšena osoba je iz Bosne i Hercegovine, a sedmoro ih je s područja Balkana, javlja Bild\nVelika antiterotistička akcija sprovedena je rano jutros u njemačkom gradu Oberhausenu, a uhapšeno je osmoro ljudi.\nJedna uhapšena osoba je iz Bosne i Hercegovine, a sedmoro ih je s područja Balkana, javlja Bild.\nU akciji u kojoj je učestvovalo više od 150 policajaca pretraženo je sedam kuća.\nUhapšeno je ukupno osam muškaraca i žena, a imaju između 19 i 58 godina.\nSedmoro uhapšenih ima njemačke pasoše, ali su s područja Balkana, dok je jedna osumnjičena osoba iz Bosne i Hercegovine.\nPortparol policije kazao je da se radi o velikoj porodici čiji su ”članovi pod sumnjom da već neko vrijeme prikupljaju sredstva za terorističku organizaciju ISIS, podržavajući tako terorističku borbu”.\nDanas će osmoro osumnjičenih dati izjave u policiji, nakon čega će sud odlučiti o pritvoru, piše njemački Bild.


File: Kosovo zabilježilo napredak\nVisoki komesar Evropske unije za proširenje Štefan File izjavio je danas da je Kosovo zabilježilo napredak na putu ka Evropskoj uniji.\nPoslije susreta sa premijerom Kosova Hašimom Tačijem, File je na konferenciji za novinare izjavio da je sa predsjednicom Kosova Atifetom Jahjagom, Tačijem i liderima opozicionih partija razgovarao o narednim koracima u procesu Sporazuma o stabilizaciji i pridruživanju.\n"Uopšte uzevši, napredak je vidljiv. Naravno da je dug put da se to ostvari, ali nijeste usamljeni, ovaj put ćemo proći zajedno", rekao je File.\nOn je zahvalio vlastima na odluci da se produži mandat Euleksa i osnivanje Specijalnog suda.\n"To je veoma značajno za naše odnose i za Kosovo jer se svijetu pokazuje da Kosovo ima smjelosti i nema šta da krije", rekao je File.\nPrema njegovim riječima, od Kosova se očekuje brži napredak u oblasti vladavine zakona, ekonomskim pitanjima i razvoju, održavanje demokratskih i slobodnih parlamentarnih izbora i nastavak razgovora sa Beogradom, gdje se zahtjeva usredsređivanje na sprovođenje do sada postignutih sporazuma.\n"U okviru naših pregovora sa Srbijom mi smo posvetili mnogo pažnje stalnoj normalizaciji odnosa između Prištine i Beograda. Dvojica premijera u okviru političkog dijaloga su jasno stavili do znanja da neće ometati jedan drugog na putu ka EU", rekao je File, odgovarajući na pitanje da li je priznanje Kosova uslov za učlanjenje Srbije u EU.\nPremijer Kosova Hašim Tači je izrazio zadovoljstvo okončanjem pregovora o Sporazumu o stabilizaciji i pridruživanju sa Evropskom unijom.\n"Nije bilo lako da u okviru ambicioznih rokova to ostvarimo, ali je uz podršku iz Brisela i Filea postignut uspjeh. Taj uspjeh otvara put za učlanjenje Kosova u EU", rekao je Tači i dodao da je Kosovo ispunilo sve uslove i izrazio nadu da će se omogućiti slobodno kretanje građana Kosova po Evropi.\nTači je najavio sastanak političkih lidera kod predsjednice Jahjage kako bi se razgovaralo o osnivanju Oružanih snaga Kosova i zakazivanju parlamentarnih izbora.


Novosti\t25.02.2019 20:16\nKO će biti prvi, a ko drugi roditelj? Ova hijerarhijska dilema mogla bi uskoro da se nađe pred francuskim mamama i tatama, ako predlog zakona o školi bude zadržao sporni amandman, oko koga se u francuskoj javnosti podigla velika bura.\nFrancuski poslanici usvojili su, u prvom od dva glasanja o predlogu zakona, amandman poslanice vladajuće stranke koji predviđa da se iz školskih formulara brišu odrednice "mama" i "tata", i umesto njih uvede "roditelj jedan" i "roditelj dva"! Zanimljivo je da je amandman usvojen i pored toga šo mu se vlada protivila.\nPristalice ove promene ističu da je dosadašnji sistem zaostao u odnosu na savremene promene u društvu. Dete danas može da ima dve mame ili dvojicu tata, što proističe iz mogućnosti sklapanja istopolnih brakova. A ima i dosta jednoroditeljskih porodica, u vreme kada su razvodi veoma česta pojava.\nProtivnici ovakvih promena, međutim, ističu da se radi o apsolutnoj dehumanizaciji i nepoštovanju tradicionalnih porodičnih vrednosti. Postavlja se i pitanje ko će pristati da bude "važniji", a ko manje važan roditelj prilikom potpisivanja dozvola za dečji izlazak u bioskop ili overe đačkih knjižica.\nPokušavajući da smiri situaciju, ministar obrazovanja i omladine Žan-Mišel Blanke je poručio da u školi svako dete treba da se oseća dobro, bez obzira na strukturu porodice iz koje dolazi. Ipak, priznao je da formulacije "roditelj jedan" i "roditelj dva" nisu idealan izbor i da stvaraju dosta problema.\nFrancuski sistem glasanja je takav da se o predlogu zakona najpre izjašnjavaju poslanici, potom senatori, pa se vraća na izglasavanje u skupštini. U međuvremenu, vlasti predlažu da se, posle prašine koja se podigla, uvedu izmene novim amandmanom, tako šo bi se umesto "roditelj jedan" i "roditelj dva" uvela kućišta "otac - majka, otac - majka", pa bi deca i roditelji sami precrtavali i birali u kombinaciji šta im više odgovara!\nTo je dovelo do novih polemika, naročito među onima koji su se već protivili dozvoli sklapanja istopolnih brakova, što je svojevremeno dovelo do velikih manifestacija u okviru kojih je na ulicama protestovalo više od milion ljudi.\nMUKE S FORMULOM\nDa bi ublažio polemiku, ministar Blanke ističe da pojam oca i majke neće biti ukinut u školskim formularima, ali i da svi moraju da budu zadovoljni kada ih budu popunjavali. Očigledno je da će morati još da se poradi na dobroj formuli. Da li će novo slovo zakona iznedriti olakšicu, uvredljiv upitnik ili neslanu šalu rangiranjem važnosti roditelja, pitanja su koja u Francuskoj tek treba da dobiju odgovor.


Vesti - Nacionalna konferencija o filantropiji\nBudućnost davanja su građani i fondacije, zaključak je istraživanja o filantropiji, po kome više od 30 odsto građana prepoznaje istaknute pojedince kao one koji najviše daju za opšte dobro, a čak 46 odsto građana spremno je da donira domaćoj fondaciji.\nNaš partner iz Koalicije, Trag fondacija, organizovala je 19. i 20. novembra prvu godišnju Nacionalnu konferenciju o filantropiji: Budućnost davanja. Ovaj događaj predstavlja platformu za unapređenje dijaloga i saradnje u oblasti razvoja filantropije, između Vlade, civilnog i poslovnog sektora.\nNa konferenciji su se prisutnima obratili, Biljana Dakić Đorđević, izvršna direktorka Trag fondacije, Zoran Đorđević, ministar za rad, zapošljavanje, boračka i socijalna pitanja i Majk de la Rosa, direktor misije USAID u Srbiji.\nTeme za diskusiju, između ostalog, uključuju aktuelni pravni i fiskalni okvir za razvoj podsticajnog i transparentnog davanja za opšte dobro od strane pravnih lica i pojedinaca, ulogu novoosnovanog Saveta za filantropiju pri kabinetu predsednice Vlade Republike Srbije, koncept investiranja kao legitimne filantropske prakse, iskustva sa investiranjem u socijalna preduzeća i crowdfundingom, kao i iskustva u razvoju filantropije u lokalnim zajednicama u regionu.\nKonferenciji je prisustvovalo oko 120 predstavnika neprofitnog sektora, poslovnog sektora, medija i države. Na panelima su govorili direktori i programski menadžeri najvećih neprofitnih organizacija, CSR i social banking eksperti, advokati i stručnjaci za neprofitne kampanje.\nIstraživanja o stanju filantropije u Srbiji ukazuju na to da su građani i kompanije sve spremniji da doniraju za opšte dobro i podrže inicijative u svojim zajednicama. Drago nam je što se stvaraju uslovi da se, kroz privatno-javna partnerstva, pokrene dijalog o izgradnji podržavajućeg pravnog i fiskalnog okvira za davanja za opšte dobro, što će pružiti dodatni podsticaj ovim pozitivnim filantropskim trendovima rekla je Biljana Dakić-Đorđević, izvršna direktorka Trag fondacije.\nNa konferenciji je Fondacija predstavila istraživanje o davanjima u dijaspori, dok početku konferencije prisutnima obratila i Ana Koeshall, direktorka Fondacije Ana i Vlade Divac: Fondacija Ana i Vlade Divac je veoma posvećena transparentosti i promociju svih svojih aktivnosti. Poverenje građana se mora graditi. Ponosni smo na poverenje koje nam građani i građanke ukazuju, i ponosni smo na činjenicu da je recimo u 2014. godini udeo individualnih i korporativnih donacija u budžetu fondacije bio čak 70% - 1.460.000 dolara, od toga više od pola - 758.000 od pojedinaca.To ipak pokazuje veliko poverenje, kako dijaspore, tako i donatora iz Srbije.\nKonferencija je deo Projekta za unapređenje okvira za davanje, koji finansira Američka agencija za međunarodni razvoj - USAID, a koji sprovodi Koalicija za dobročinstvo koju predvodi Fondacija Ana i Vlade Divac, a dodatno čine Trag fondacija, Catalyst Balkans, SMART Kolektiv, Srpski filantropski forum, Forum za odgovorno poslovanje i Privredna komora Srbije.


Srebrenica: Poništen 1.721 nelegalni upis u knjige državljana – Visokoin.com\nSrebrenica: Poništen 1.721 nelegalni upis u knjige državljana\nSve upise u knjige državljana u Srebrenici, nastale od 1. januara 2000. godine do 25. marta 2004. godine, koji su predmet istrage, poništila je Komisija za reviziju, saopćeno je danas iz Info službe Općine Srebrenica.\nKomisija za reviziju je izvršila uvid u knjige državljana koje su izuzete od Državne agencije za istrage i zaštitu, a po naredbi Tužilaštva BiH, broj KT-151/07, te konstatovala da su upisi u knjige državljana nakon stupanja na snagu Zakona o matičnim knjigama („Sl. Glasnik RS“, br.18/99 i 13/02), prema kojem se više ne vode matične knjige državljana, izvršeni suprotno zakonskim odredbama.\nMeđutim, Matični ured Srebrenica nastavio je s upisima u knjige državljana iako je činjenično stanje bilo takvo da Zakon ne dozvoljava vođenje knjiga državljana.\n“Odjeljenje za opću upravu je provodeći postupak po prijedlogu Komisije te na osnovu akta Ministarstva uprave i lokalne samouprave broj 10.2-20-70/12 od 8. avgusta 2012. godine, kao i uvidom u matične knjige državljana ustanovilo da su upisi za matično područje Srebrenica vršeni nakon 1. januara 2000. godine, i to u jednoj knjizi 1.440 upisa, a u drugoj 281”, navodi se u saopćenju.\nSva lica čiji se upisi u matičnim knjigama državljana poništavaju, a imaju osnov za upis, mogu od nadležnog odjeljenja zahtijevati naknadni upis u matičnu knjigu rođenih, saopćeno je također.


Tanjug 21. februara 2020. 07:39\nNJUJORK – Prema procenama Međunarodne asocijacije avio-prevoznika (IATA) avio-kompanije iz azijsko-pacifičkog regiona zbog epidemije koronavirusa izgubiće 27,8 milijardi dolara, dok će se potražnja za avio-kartama u tom regionu smanjiti za 13 procenata.\n„Ovakav pad potražnje kao rezultat izbijanja koronavirusa imaće finansijski uticaj na avio-kompanije, posebno za one koje posluju na kineskom tržištu. Procenjujemo da će se globalni saobraćaj zbog koronavirusa smanjiti za 4,7 odsto, što bi moglo značajno da umanji rast koji smo prethodno prognozirali i da izazove prvi ukupni pad potražnje od krize koju je izazvao SARS 2003. godine. I taj bi se scenario pretvorio u gubitak prihoda od 29,3 milijarde dolara“, istakao je Aleksandre de Žinik, generalni direktor IATA.\n„Ovo će biti veoma teška godina za avio-kompanije“, rekao je Žinik.


Pike: "Barselona i Real ne bi osvojili Premijer ligu" - Sportske.net\nPike: "Barselona i Real ne bi osvojili Premijer ligu"\nFudbaler šampiona Španije govorio o svojim iskustvima iz dve fudbalske lige.\nProblem za Real - Isko povređen pred "El Klasiko"!"Bela revolucija"- Perezov plan za leto, ništa više neće biti isto!Benzema je loše, Real mu već našao zamenu?Mesi upražnjava "pomoranža terapiju"Ko će pre do Hesea?\nŠtoper Barselone je u ekskluzivnom intervjuu otkrio ko su po njemu trenutno najbolji svetski fudbaleri, kakve bi bile šanse dva španska giganta u Premijer ligi.\nPo njemu trenutno prva imena svetskog fudbala su njegovi saigrači, Mesi, Nejmar, Suarez, i Inijesta, a uz njih i Pol Pogba i Kristijano Ronaldo.\nPored njih, posebno mesto je ostavio i za Vejna Runija, koji je po njemu, iako trenutno nije u najboljoj formi, jedan od najboljih fudbalera na svetu i u istoriji engleskog fudbala.\n"Runiju fali naki trofej sa reprezentacijom Engleske, ali samim tim što je postao najbolji strelac u istoriji nacionalnog tima, on je pokazao svoju veličinu".\nPike trenutno ne vodi brigu o broju osvojenih trofeja, jer im se 'ne zna broj', ali ih čuva da ga 'u penziji' podsećaju na fudbalske dane.\nI pored velike superiornosti koju već godinama imaju Real Madrid i Barselona u španskom i svetskom fudbalu, on veruje da ta dva tima ne bi mogli da osvoje titulu u Premijer ligi u prvoj sezoni tog takmičenja.\n"Barsa i Real ne bi osvojili Premijer ligu, tamo bi imali veoma teška gostovanja, kao što su na primer Stouku i sličnim timovima".\nAli on napominje da bi Mančester Junajted i Čelsi istu sudbinu doživeli u Primeri, ni oni ne bi mogli da osvoje to takmičenje u premijernoj sezoni.\n"O tome koja liga je jača mogli bi da raspravljamo satima, to je pitanje kome se ne zna tačan odgovor", zaključio je Pike.\nReprezentativac Španije je jedan od najkometentnijih ljudi da govori o snazi dve lige, jer je nastupao u obe i to u dresovima velikana kakvi su Mančester Junajted i Barselona.


Poslednje kolo pred derbi: Najpre Zvezda na Vračaru, a onda Partizan protiv Mladosti\nFudbalski šampionat Srbije nastavlja se ovog vikenda utakmicama 23. kola Jelen Superlige, poslednjeg pred "večiti derbi" koji je na programu u narednoj rundi nadmetanja, a u kome će se na stadionu Rajko Mitić sastati branilac titule Crvena zvezda i trenutno vodeći Partizan, timovi koje trenutno deli pet bodova razlike.\nPred "večiti derbi" Zvezda će u subotu od 16 sati kao gost igrati protiv Voždovca na stadionu Obilića na Vračaru.\nOd 16 će se u subotu igrati još četiri utakmice, a Rad će posle debakla od Čukaričkog i poraza od 7:0 imati dobru priliku da se iskupi pred svojim navijačima u susretu sa poslednjeplasiranim kragujevačkim Radničkim 1923. Novi Pazar i Vojvodina će se u istom terminu boriti za četvrto mesto. Domaćin Pazar je peti na tabeli sa 36 bodova, jednim manje od novosadske ekipe.\nŠestoplasirani OFK Beograd, koji takodje za cilj ima visok plasman, s obzirom na to da posle 22 utakmice ima 32 boda, gostovaće u Pećincima Donjem Sremu, koji je na 13. mestu.\nČukarički će dobru igru iz prošlog kola i izuzetno pobedu pokušati da potvrdi od 18.30 na Banovom brdu, gde će se sastati sa Radničkim iz Niša, ekipom koja se bori za opstanak.\nBorac, koji je na mestu koje vodi u baraž za opstanak u ligi, će od 19 sati pod reflektorima dočekati Jagodinu, koja ove sezone beleži slabije rezultate nego ranije. Čačanska ekipa je na 14. mestu sa 20 bodova, dok su gosti osmi sa 30.


Audi objavio teaser koncepta AI:me uoči debija u Šangaju - Klix.ba\nStiže 15. aprila\nPosljednji impresivni Audijev koncept bio je Q4 E-Tron električni crossover koji je debitovao na Sajmu automobila u Ženevi prošlog mjeseca, a sada je njemačka kompanija pripremila još jedan za šangajski sajam.\nQ4 E-Tron je izgledao gotovo spreman za proizvodnju, a očekuje se da ona počne 2020. ili 2021. godine. Međutim, novi koncept je definitivno daleko od proizvodnje, nazvan je AI:me i bit će predstavljen 15. aprila na Sajmu automobila u Šangaju.\nJasno je da se ne radi o tipičnom Audijevom automobilu, jer koncept barem iz priloženog teasera ima oblik kompaktnog putničkog automobila s niskom linijom krova naprijed i nešto uglovitijim pristupom nazad. Konfiguracija sjedišta u unutrašnjosti zasad nije poznata, ali se čini da ima mjesta za četiri putnika.\n"Audi AI:me je ime nove dizajnerske studije koju brend sa četiri prstena predstavlja na Sajmu automobila u Šangaju 15. aprila. Koncept ilustruje viziju autonomnog kompaktnog automobila za megagradove sutrašnjice", navodi se u Audijevom saopćenju.\nSkica unutrašnjosti otkriva zanimljiv dizajn instrument table s masivnim ekranom iza upravljača, kao i drvene panele. Automobil će vjerovatno demonstrirati Audijeva posljednja AI dostignuća i autonomne tehnologije.\nAudi Sajam automobila u Šangaju Audi AI:me


U napadu koji je izvršen u utorak, 10. decembra, ranjeno je 12 vojnika. To je bila najsmrtonosnija akcija militanata u poslednjih nekoliko godina.\nMinistar odbrane Nigera Isufu Katambe rekao je Bi-Bi-Siju da je "veliki broj terorista neutralisan".\nNijedna grupa nije preuzela odgovornost za napad, ali je poznato da su u tom području aktivni borci povezani sa "Islamskom državom", kao i sa organizacijom "Boko haram", čija je baza u Nigeriji.\nKatambe je izjavio da se dogodila "žestoka bitka" nedaleko od granice sa Malijem i da je "nekoliko stotina militanata" napalo vojnu bazu.\nNapad je izvršen samo nekoliko dana uoči samita u Francuskoj između predsednika Emanuela Makrona i lidera pet zemalja iz zapadne Afrike radi razgovora o bezbednosti u tom regionu.\nVlada Nigera ranije je zatražila da za tri meseca bude produženo vanredno stanje koje je uvedeno pre dve godine. Vojska ove zemlje ulaže velike napore da obuzda širenje naoružanih grupa.


Korisnici PayPala sada mogu slati novac glasovnom naredbom putem iPhonea - mojusk.ba\nKorisnici PayPala sada mogu slati novac glasovnom naredbom putem iPhonea\nKorisnici PayPala od sada će moći slati novac prijateljima i porodici koristeći svoj glas nakon što je iPhone objavio kako će od sada ova usluga biti dostupna putem virutelnog asistenta Siri.\nPayPal je objavio da će korisnici iPhonea koji imaju iOS 10 od danas moći slati novac putem glasovnih komandi koje se upute Siri. Appleov softver koristi prepoznavanje glasa tako da ovu komandu može koristiti samo vlasnik uređaja.\nOva nova usluga će biti dostupna u 30 zemalja.\n“Slanje i primanje novca od porodice i prijatelja je jedna od napopularnijih aktivnosti na PayPalu. Prošle godine izvršen je transfer od 41 milijardu dolara. Predviđa se da će za praznike putem PayPala biti izvršeno 17 miliona transakcija. Zbog velikog broja transakcija koje se događaju tokom praznika, uzbuđeni smo što vam možemo pokloniti raniji praznični poklon koji počinje funkcionisati od 10. novembra. Korisnici iPada i iPhonea koji imaju iOS 10 od sada će moći slati i primati novac putem glasovne komande upućene Siri. Nadamo se da ste uzbuđeni kao i mi”, saopćeno je iz PayPala.\nKorištenje virtuelnih asistenata koji funkcionišu na principu glasovnih naredbi postalo je sve popularnije u tehnologiji. Amazon i Google su nedavno lansirali svoje aplikacije koje koriste glasovne naredbe za kontrolu drugih pametnih, povezanih uređaja u kući, dok Microsoft ima svog asistenta koji se zove Cortana.\nSvakodnevne stvari koje radite potpuno pogrešno


Predstavnici OS Demokratske Republike Kongo u poseti OSS\nPosetom Denisa Šilumbe Buzange, predstavnika Odbojkaškog saveza Demokratske Republike Kongo, danas je počela zvanična saradnja ovog saveza sa Odbojkaškim savezom Srbije.\nDenis Šilumba Buzangu danas je bio gost Aleksandra Boričića, predsednika Odbojkaškog saveza Srbije, a u Beograd je došao kao predstavnik Mpidi a Šamp Adel, predsednice Odbojkaškog saveza Demokratske Republike Kongo.\nKadetkinje Srbije u prvom meču protiv Grčke, a kadeti protiv domaćina, Turske\nObjavljeno 12 jul 2011\nXI EVROPSKI OLIMPIJSKI FESTIVAL MLADIH – EYOF 2011.\nKadetkinje Srbije igraće u B grupi XI Evropskog olimpijskog festivala mladih, EYOF 2011. sa Italijom, Grčkom i Slovenijom, dok će kadeti Srbije igrati u A grupi sa Bugarskom, Španijom i Turskom. XI Evropski olimpijski festival mladih, EYOF 2011, odigraće se od 25. – 29. jula u Trabzonu, u Turskoj. Kadetkinje Srbije će u 1. kolu B grupe igrati protiv Grčke, a potom u 2. kolu protiv Italije i u 3. kolu protiv Slovenije. Kadeti Srbije će u A grupi igrati u 1. kolu protiv Turske, u 2. protiv Bugarske i u 3. kolu protiv Španije.\nVizura Supernova prvak Srbije u konkurenciji juniorki\nObjavljeno 21 jun 2011\nJUNIORKE – PRVENSTVO SRBIJE 2011. –FINALNI TURNIR\nJuniorke Vizure Supernove osvojile su titulu prvaka Srbije, pošto su trijumfovale na Finalnom turniru Prvenstva Srbije 2011, koji je odigran od 17. – 19. juna u dvorani Vizura u Beogradu. Drugo mesto osvojila je Crvena zvezda, a treće Vojvodina iz Novog Sada.\nTENT iz Obrenovca prvak Srbije u konkurenciji pionirki\nPIONIRKE – PRVENSTVO SRBIJE 2011. –FINALNI TURNIR\nPionirke TENT iz Obrenovca osvojile su titulu prvaka Srbije, pošto su osvojile prvo mesto na Finalnom turnira Prvenstva Srbije 2011, koji je odigran proteklog vikenda u dvorani SRC Kolubara u Lazarevcu. Drugo mesto osvojila je Roda iz Beograda, a treće domaćin turnira Lazarevac.\nMilenijum iz Niša prvak Srbije u konkurenciji pionira\nPIONIRI – PRVENSTVO SRBIJE 2011. –FINALNI TURNIR\nPioniri Milenijuma iz Niša osvojili su titulu prvaka Srbije, pošto su trijumfovali na Finalnom turniru Prvenstva Srbije 2011, koji je odigran od 17. – 19. juna u dvorani STC Okanik u Mataruškoj banji. Drugo mesto pripalo je Lučanima, a treće pionirima Vojvodine NS Seme iz Novog Sada.\nStrana 197 od 215


Dom zdravlja – Cetinje je renomirana i poznata zdravstvena ustanova sa dugogodišnjom tradicijom koja je do kraja 70-ih godina 20-tog vijeka bila smještena u objektu tadašnjeg Medicinskog centra „Danilo I”.\nKao samostalna ustanova, Dom zdravlja je oformljen 1991, kada dolazi do zvaničnog razdvajanja Medicinskog centra na dvije posebne ustanove: Dom zdravlja i Opštu bolnicu.\nZgrada Doma zdravlja smještena je na samom ulasku u prijestonicu, u ulici Vuka Mićunovića, a sama lokacija objekta čini ga atraktivnim jer se istovremeno nalazi i u samom centru grada.\nNaša ustanova zapošljava 82 radnika, od čega je čak 60 njih medicinske struke, pa se može reći da je kadrovska popunjenost na zadovoljavajućem nivou. U potpunosti je sprovedena i dobrim dijelom zaživjela reforma programa „Izabranog doktora”. Osnovna djelatnost naše ustanove se sprovodi preko rada 10 timova izabranih ljekara, od čega 6 timova za odrasle, 3 tima za djecu i 1 tim izabranog doktora za žene. Shodno važećem Pravilniku o unutrašnjoj organizaciji i sistematizaciji radnih mjesta, uspješno funkcionišu i ostali organizacioni djelovi Doma zdravlja – centri za podršku, a to su: Centar za plućne bolesti i tuberkulozu, gdje ordinira 1 specijalista pneumoftiziolog, Centar za mentalno zdravlje, sa jednim ljekarom specijalistom psihijatrije, Mikrobiološka laboratorija sa ordinirajućim ljekarom specijalistom mikrobiologije. Time izabrani doktori dobijaju potpunu i pravovremenu podršku u cilju pravilnog i sveobuhvatnijeg liječenja pacijenata kojima je Dom zdravlja prva stanica u potrazi za adekvatnom zdravstvenom zaštitom.\nShodno planu reorganizacije sekundarnog nivoa zdravstvene zaštite od prije par godina iz okvira Doma zdravlja istupile su dvije organizacione cjeline a to su Rendgen dijagnostika i Biohemijska laboratorija koje su prešle u nadležnost Opšte Bolnice “Danilo I”\nPo prvi put su u okviru Doma zdravlja formirana i savjetovališta gdje se pruža mogućnost da se preventivno djeluje u sprečavanju niza zdravstvenih problema. Od savjetovališta rade: Populaciono savjetovalište - u kojem se vrši edukacija iz oblasti prevencije dijabetesa, i prevencija hroničnih komplikacija dijabetesa; Savjetovalište za mlade u kojem se kroz razni grupni i invidivualni zdravstveno vaspitni rad sprovodi program prevencije pušenja, i druge aktivnosti interesantne za adolescentski period; Savjetovalište za reproduktivno zdravlje. U sklopu Doma zdravlja funkcionišu i jedinice za podršku koje čine: Jedinica za patronažu, Jedinica za fizikalnu terapiju i Jedinica za sanitetski prevoz.\nDom zdravlja – Cetinje ima i dvije jedinice za speciičnu zdravstvenu zaštitu koju sačinjavaju: Medicina rada i Sportska medicina. Trenutno smo angažovani i na otvaranju još jednog važnog segmenta a to je Centar za hemodijalizu.\nU sklopu Ustanove angažovana su i 3 stomatologa koji pružaju usluge po novom sistemu u organizaciji stomatološke službe.\nTrenutno imamo dva ljekara koji se nalaze na specijalizaciji i to iz oblasti pedijatrije i porodične medicine.\nZa potrebe naših pacijenata po Ugovoru o dopunskom radu angažovani su ljekari: fizijatar, oftalmolog, otorinolaringolog i urolog.\nNaši timovi izabranih ljekara obavljaju preglede i u terenskim ambulantama na seoskom području i to u: Rijeci Crnojevića, Njegušima, Ćeklićima, Bati, Trešnjevu i Čevu; ljekari odlaze prema ustaljenom rasporedu jednom nedjeljno odnosno jednom petnaestodnevno.\nNajbitnija činjenica koja se može istaći jeste ta da je veliki broj građana iz naše opštine izvršio izbor svog ljekara, te da zahvaljujući predanom i organizovanom radu naših ljekara i medicinskih sestara nema velikih gužvi i čekanja na pregled kod izabranog doktora. Stoga se može reći da svi uposleni u našem kolektivu čine sve kako bismo naše usluge upodobili potrebama građana.\nNadamo se da ćete na našim novim internet stranicama pronaći dovoljno korisnih informacija, i da će ujedno komunikacija ovum putem doprinijeti poboljšanju u radu Ustanove, kao i zadovoljstvu Vas kao pacijenata\nŽelimo Vam ugodno pretraživanje naših stranica\nDr sc Nenad Vušurović


SRPSKA I SRBIJA PODRŽAĆE I UBUDUĆE SRPSKI NAROD U FEDERACIJI | SRNA\nSRPSKA I SRBIJA PODRŽAĆE I UBUDUĆE SRPSKI NAROD U FEDERACIJI\nDRVAR, 13. SEPTEMBRA /SRNA/ - Srpski član Predsjedništva BiH Milorad Dodik istakao je večeras u Drvaru, na centralnoj akademiji u pomen stradalim Srbima u zapadnokrajiškim opština 1995. godine, da srpski narod treba da ide uzdignute glave jer je časno i pošteno branio ovu opštinu i sve srpske prostore.\n"Drvar, Glamoč, Grahovo i Petrovac bile su teritorija Republike Srpske koja je izgubljena zato što je armada Hrvatske napala i agresijom etnički očistila ove krajeve", naglasio je Dodik na akademiji pod nazivom "Krajino moja", kojoj je prisustvovao i predsjednik Srbije Aleksandar Vučić.\n"Nalazite se u Federaciji BiH, to nimalo nije jednostavno, ali vi ste u svom gruntu, ovo je naš, vaš grunt, ovo je naša zemlja, a vlast se može mijenjati", poručio je Dodik.\n"Hvala vam što ste prvi srpski predsjednik, kralj, knez koji je bio u Drvaru", rekao je Dodik i dodao da je sva pomoć koju je Srpska dobila od Vučića i njegovog tima velika, ali da je mnogo veća vrijednost činjenica da je predsjednik Srbije večeras u Drvaru.\n"Došli smo da pošaljemo poruku, ne da vas ubjeđuemo da ostanete ovdje, jer ste vi ubijeđeni u to, nego da smo sa vama i da ćemo biti sa vama u svim budućim procesima", naglasio je Dodik.\n"Srbi su stradalnički narod koji je svoju slobodu dobijao velikim žrtvama i nije bio sebičan, dijelio je sa drugim narodima", napomenuo je Dodik.\n"Upravo taj zov sve nas je motivisao da ovdje dođemo i kažemo da smo sa vama zato što želimo da pomognemo svuda gdje možemo", rekao je Dodik.\n"Danas smo o tome razgovarali sa nadležnima iz ove četiri opštine i preduzećemo mjere", dodao je Dodik.\n"Neka živi Republika Srpska, neka živi Srbija, neka živi srpski narod gdje god da je. Živjeli", poručio je Dodik.


Oštećenja nadgrobnih obeležja česta\n“Vandalizam na grobljima“, „Skrnavljenje nadgrobnih obeležja“, „Krađa mesinganih predmeta“ naslovi su koje mediji često plasiraju u javnosti alarmirajući da počinioci takvih dela više ne „biraju“ mesto na kojem će naneti štetu. U dosta manjem procentu štete nastaju usled vremenskih neprilika, sleganja tla i drugih mehaničkih oštećenja.\nPorodice umrlih koje imaju vlasništvo nad parcelama ili grobnim mestima, u takvim neprijatnim situacijama obraćaju se preduzeću „Čistoća i zelenilo“ koje je nadležno za održavanje nekoliko grobalja u gradu – centralnog „novog“ groblja, Tomaševačkog, Temišvarskog, Gradnuličkog, Katoličkog, Reformatsko – Evangelističkog i groblja u Mužlji.\nU tom preduzeću kao jedno od rešenja preporučuju osiguravanje nadgrobnih obeležja što je odavno praksa u mnogim gradovima u Srbiji, ali u našem gradu takav trend još nije zaživeo.\nU Čistoći napominju da nisu zaduženi za brigu i održavanje nadgrobnih obeležja, i da se često susreću sa situacijama u kojima im se pripisuje odgovornost za štetu.\n“ Gradskom odlukom o uređivanju, održavanju grobalja i sahranjivanju propisano je da te poslove u okviru pogrebne delatnosti i pružanja pogrebnih usluga obavlja JKP „Čistoća i zelenilo“. Naše preduzeće je zaduženo i za pripremanje prostora namenjenog za sahranjivanje, opremanje i održavanje objekata na groblju koji služe obavljanju pogrebne delatnosti, zatim za uređivanje i održavanje puteva i staza unutar groblja kao i prostora između grobnih mesta ali ne i samih grobnih mesta. Zaduženi smo i za održavanje zelenila, čistoće i reda na groblju, uklanjanje snega svih poslova koji vezanih za uređivanje. Pomenutom gradskom odlukom propisano je i da se o uređenju i održavanju grobnih mesta i nadgrobnih obeležja na njima staraju isključivo njihovi korisnici – porodica i srodnici umrlog, odnosno druga lica koja preuzmu obavezu održavanja određenog grobnog mesta” – obrazloženo je našem portalu.\nKako ne bi došli u situaciju da u slučaju oštećenja obeležja ne mogu da nadoknade štetu, porodica i srodnici mogu kontaktirati to javno preduzeće putem broja 023/566-428 i dobiti detaljnu informaciju o načinu osiguravanja.\nOvo preduzeće otvorilo je i novu dežurnu liniju Pogrebne službe 066/866-0300 koja je aktivna 24 časa, i putem koje se mogu dobiti informacije iz oblasti rada te službe.\nTagovi grobljeparcelapogrebna službaspomenik\nLedena žurka u "Caffe clubu Max"\nSPS podržava Bađoka u drugom krugu izbora


Doktorka JOVANA STOJKOVIĆ ŠOKIRALA JAVNOST U SRBIJI: „Nećemo dozvoliti prisilno vakcinisanje dece“ - Dnevni.rs\nOkupacija naše države dostiže neslućene razmere!\nPored državne otimačine i rasprodaje, bezalternativnog srljanja u ambis zvani Evropska unija, usklađivanja naših zakona sa nadnacionalnim institucijama po svaku cenu, a protiv volje većinskog stanovništva u Srbiji, kolonijalna uprava i agenti multinacionalnih korporacija u belom vrše nedopustivu uzurpaciju roditeljskih prava u Srbiji!\nPreko svojih medijskih kerbera svakodnevno se vrši ponižavanje roditelja koji odbijaju vakcinaciju svoje dece uz zulumćarske pretnje oduzimanjem dece.\nIstovremeno, informisanim i mislećim roditeljima ne daje se nijedan smislen i artikulisan odgovor povodom ove kontraverzne medicinske intervencije koja postaje bezalternativna.\nZagovornici i lobisti obavezne, a zapravo prisilne vakcinacije, su redom, neki čak i po sopstvenom priznanju, finansirani od strane farmaceutskih kuća ili im karijere i radna mesta direktno zavise od političke korektnosti po ovom pitanju.\nSa druge strane, lekarima koji se sećaju lekarske etike, principa informisanog pristanka i pravila „primum non nocere” preti se oduzimanjem lekarske licence, zbog stava o nedopustivosti prisilne vakcinacije!


Course: 8. Srpski Moodle Moot 2018\n8. Srpski Moodle Moot održan je 17. novembra 2018. godine na Fakultetu tehničkih nauka u Novom Sadu.\nSkup je okupio eminentne stručnjake iz Srbije i regiona koji su sa učesnicima podelili svoja iskustva u korišćenju i nadogradnji ove popularne platforme za elektronsko učenje, kao i njenoj integraciji sa drugim obrazovnim rešenjima.\nOsim predavanja po pozivu mogao se čuti i niz izlaganja koja su predložili domaći i ostali zainteresovani učesnici, u sekciji "Primer dobre prakse" u kojoj su se razmenjivala iskustva u radu sa različitim verzijama sistema, interesantnim dodacima i dr. Cilj skupa je bio razmena iskustava u korišćenju sistema Moodle, kao i druženje i povezivanje korisnika u regionalnu Moodle mrežu.\nSkup je u registrovan kod Zavoda za unapređivanje obrazovanja i vaspitanja kao konferencija koja nosi 1 bod (kod 214).\nPredavanje po pozivu (video link)\nCurriculum Specialist, Education Advisor, Moodle HQ\nOstale teme o kojima je na skupu bilo reči:\nMoodle verzija 3.6 (novosti, razlike, izazovi nadogradnje)\nNepoznato o poznatom (uspešna primena standardnih funkcionalnosti)\nPlaginomanija (iskustva u korišćenju dodatnih funkcionalnosti sistema)\nPreuzmite program Moodle Moota 2018 (.pdf) File\nFakultet tehničkih nauka, Trg Dositeja Obradovića 6, Novi Sad\nUputstvo za dolazak do Fakulteta tehničkih nauka sa železničke/autobuske stanice\nGalerija slika by Igor Žunić (FTN, Novi Sad) Lightbox Gallery\nSkip Snimci izlaganja\nPogledajte snimke izlaganja


Informacija za medije (20.07.2007.)\nDinamika predviđenih radova na mostu "Gazela" i Pančevačkom mostu\nTačno je da će biti poklapanja u radovima na "Gazeli" i Pančevačkom mostu s obzirom na relativno dug period sanacije navedenih objekata.\nUkupni radovi na sanaciji Gazele i Pančevačkog mosta, sa mogućim odstupanjima od nekoliko meseci, trebalo bi da traju 2 godine. Navedni period podrazumava sve - celokupne radove na sanaciji mostova.\nTačno je da će biti poklapanja odnosno istovremenih obavljanja radov na "Gazeli" i Pančevačkom mostu s obzirom na relativno dug period sanacije navedenih objekata, ali je zato dinamika svih radova isplanirana detaljno.\nDeo radova koji utiče na izmenu režima saobraćaja su radovi na gornjem stroju mosta tj. u saobraćajniom profilu. Naime, investitori će se svakako planirati različite termine intervenisanja i izvodjenja radova na elementima gornjih strojeva mosta.\nTo znači da će se tehnološki razdvoji iradovi na sanaciji gornjeg stroja mosta "Gazela" i Pančevačkog mosta, i da se neće izvoditi u isto vreme.\nSvakako da se očekuju saobraćajne gužve u određenim terminima i vremenskim intervalimai da se ona ne može izbeći.\nObaveze izvođača će biti da radove na gornjem stroju mostova – one radove koje je realno moguće izvesti – obavi u periodu od 22 sata do 04 sata i 05 sati ujutru.\nDrugo alternativno rešenje je zabrana prelaska mostova određenim kategorijama vozila. Izređen je projekat regulacije saobraćaja tokom radova na Pančevačkom mostu kojim se omogućava da se saobraćaj na mostu odvija normalno, kao što se i sada odvija, a da se samo u periodu od 22 sata uveče do 04 h ujutru bude zatvorena po jedan kolovozna traka od četiri.\nMost Gazela ima 6 kolovoznih traka, po tri trake u svakom pravcu tako da će uvek za saobraćaj, tokom radova biti zatvorena po jdan kolovozna traka a za saobraćaj će biti, znači, otvorene po dve kolovozne trake u svakom pravcu.\nProcenjeni period sanacije saobraćajnog profila ( deo gde se nalazi kolovoz) na mostu Gazela je najviše 4 meseca.\nOno što je najvažnije reći našim sugrađanima i učesnicima u saobraćaju uopšte, je da će najveći deo radova biti izvođen noću.\nNa osnovu navedenog, smatramo da nema potrebe za senzacionlističkim pisanjem i izveštavnjem u medijima i stvaranjem nepotrebne tenzije kod sugrađana i korisnika mosta.\nRadovi na sanaciji Gazele će verovatno početi krajem godine, predkvalifikacioni postupak je u toku, a radovi na Pančevačkom mostu bi realno mogli započeti marta ili aprila iduće, 2008. godine


D. C. 25. novembra 2015. 04:27\nObaveštanja o epidemijama do sada su dolazila do ljudi preko televizije i saopštenja zvaničnih institucija. Ta obaveštenja bila su uglavnom u kratkoj i sažetoj formi, najčešće u informativnim emisijama.\nZvanične institucije u Velikoj Britaniji imaju predlog za bolje i brže informisanje građana o nadolazećem virusu ili epidemiji.\nFSA je državni organ nadležan za praćenje bezbednosti hrane i higijene u Velikoj Britaniji . Oni su nedavno preko „tvitera“ ukazali na pojavu stomačnog virusa nazvanog „norovirus“. FSA smatra da se ranim upozorenjima na pojave virusa može pomoći svim zdravstvenim institucijama i građanima da se pripreme i preduzmu mere zaštite od nadolazeće bolesti.\nNedavno su na probnoj shemi ranog upozoravanja preko „tvitera“ opisani i simptomi norovirusa (povraćanje, proliv), pa je na taj način povratnom potvrdnom informacijom predviđeno širenje virusa, kao i potencijalne lokacije epidemije.\nEvo zašto Tviter ne može da ukine nalog Trampu\nPostavili verovatno najsmešniji tvit o Tesli, izazvali reakcije…\nAnalizom podataka, zdravstvene institucije mogle su u roku od 3 nedelja od početka pojave da upozore javnost u celoj Velikoj Britaniji o tegobama i simptomima norovirusa.\nNorovirus je stomačni virus koji izaziva povraćanje i proliv. Pojavljuje se u zimskom periodu i od njega oboli oko 600.000 miliona ljudi svih uzrasta godišnje. Za sada ne postoji lek za norovirus, ali je poznato da je virus kratkotrajan (od 12 do 48 sati). Posle toga, tegobe prolaze i organizam se vraća u normalu.\nFSA navodi da je projekat trenutno ograničen na „tviter“, ali da se razmatra i mogućnost iskorišćenja drugih društvenih mreža i medija radi poboljšanja javnog zdravlja.\nNa kraju, u saopštenju FSA navodi se da je korišćenje interneta za obaveštenja o virusu već pomoglo mnogima: saveti za zdravu ishranu i higijenu, što može umnogome ublažiti širenje, simptome i pojavu virusa.\nOvo je možda „primenljivije“ u Velikoj Britaniji i razvijenim zemljama gde veći broj ljudi koristi “tviter“ i druge društvene mreže nego kod nas, ali je činjenica da kombinacijom interneta, radija i televizije – upozorenja o raznim bolestima, epidemijama ili prirodnim nepogodama mogu vrlo brzo dopreti do korisnika, u cilju preduzimanja hitnih preventivnih mera.\nfbtviterdruštvene mrežezdravstveni savetisocijalne mreže


GIZ: Klimatske promene i Agenda 2030 - Pirot Plus Online\nGIZ: Klimatske promene i Agenda 2030\n18. novembar 2021. 08:34 Društvo Pirot Plus Online\nSvake godine u novembru, u cilju podizanja svesti o značaju ovog globalnog problema, obeležava se Svetski dan klimatskih promena. Ove godine obeležavanje ovog dana je posebno značajno, jer je služba Evropske unije za praćenje klimatskih promena Kopernikus nedavno saopštila da suprosečne temperature proteklog leta u Evropi bile najviše ikada izmerene.Takođe, u Glazgovu je upravo održana 26. Konferencija Ujedinjenih nacija o klimatskim promenama(COP26), na kojoj su se države sveta dogovarale o tome kako da se izbore sa globalnom klimatskom krizom i dostignu ciljeve Pariskog sporazuma.\nAgenda 2030, koju su UN usvojile 2015. godine, definiše globalne aktivnosti za borbu protiv klimatskih promena u okviru 13, cilja održivog razvoja- Hitna akcija za klimu. Pored toga, Pariski sporazum iz 2015. godine daje smernice i ciljeve koje treba postići kako bi se izbegle katastrofalne posledice klimatskih promena koje nauka predviđa ukoliko ne preduzmemo hitne i odlučne korake.\n“U Srbiji postoji strateški i zakonodavni okvir koji se tiče cilja broj 7, ali su neke od javnih politika, poput trenutno važeće Strategije razvoja energetike, zastarele i trebalo bi da se menjanju, dok su neki novi propisi tek usvojeni i nalaze se na početku primene, pa još uvek nije jasno kakav će efekat imati. U dogovoru sa Energetskom zajednicom postavljen je cilj da do 2020. godine u Srbiji 27% primarne energije dolazi iz obnovljivih izvora, ali taj cilj nije ispunjen, “ kaže Cvetanović i dodaje: “Sa druge strane, strateški i zakonski okvir za klimatske promene, koji bi trebalo da doprinese dostizanju cilja održivog razvoja broj 13, je gotovo nepostojeći. Srbija je početkom 2021. godine usvojila Zakon o klimatskim promenama, ali on ne sadrži odredbe koje bi trebalo da dovedu do smanjenja emisija gasova sa efektom staklene bašte. Strategiju borbe protiv klimatskih promena smo izradili, ali je nikada nismo usvojili. Nacionalni plan adaptacije na klimatske promene, koji je izuzetno važan za Srbiju kao zemlju koja je vrlo izložena posledicama klimatskih promena, je u pripremi“.\nU svrhu upoznavanja građana saklimatskim promenama i aktivnostima koje bi u tom pogledu trebalo preduzeti,projektni tim BOŠ-a, u okviru Platforme „Održivi razvoj za sve“,izradio je publikaciju Reč-dve o održivom razvoju, u kojoj je, na jednostavan i razumljiv način, objašnjen sadržaj šest ciljeva Agende 2030 koji se odnose na različite temeu okviru zaštite životne sredine. Takođe, kako bi se podstaklo aktivno učešćesvakog pojedinca u borbi protiv klimatskih promena i ublažavanju njihovih posledica, u okviru ove komponente Platforme, izrađen je i izveštaj Angažovanje lokalne zajednice u borbi protiv posledica klimatskih promena”.\n“Klimatske promene ne poznaju državne granice, ali je unutar granica pojedinačnih država potrebna mobilizacija i podizanje svesti kako bi se klimatske promene ublažile i doprinelo ublažavanju njihovih posledica. Takođe, klimatske promene se ne tiču ni samo država, već svakog građanina i svake lokalne zajednice, zato globalni napor za očuvanje klime mora biti upotpunjen i takozvanim pristupom odozdo, tj akcijom na nivou opština i gradova,” kaže Stefan Vladisavljev,autor ovog izveštaja.\nUokviru Platforme “Održivi razvoj za sve” širom Srbije organizovan je niz edukacija za mlade, okruglih stolova i javnih dijaloga na ovu temu, a odnedavno su otpočele i aktivnosti inicijativa za primenu ciljeva održivog razvoja u sektoru zdravlja i zaštite životne sredine u Boru, Somboru, Požegi, Knjaževcu i Pirotu, koje podržava Fond za održivi lokalni razvoj pokrenut u okviru projekta.


Iz Partizana ogorčeni na odluku Zajednice, Vuletić najavio radikalne mere! - Sportske.net\nIz Partizana ogorčeni na odluku Zajednice, Vuletić najavio radikalne mere!\nIzvor: Sportske.net, Maxbetsport\nEkspresna reakcija kluba iz Humske.\nZajednica Superlige odbila zahtev Partizana!Gde je Suma, tu je problem - Isteran sa treninga, vraćaju ga u Partizan?Više nema dileme oko Bate Mirkovića, Partizan objavio saopštenje!VAR stiže u komšiluk, model finansiranja kao poručen za Srbiju!Mnogo važan dan za Partizan, očekuju se DVE konkretne odluke!\nZajednica Superlige i Prve lige Srbije danas je potvrdila da se utakmica 21. kola Superlige između Partizana i Mačve neće ponoviti.\n"Crno-beli" su tražili da se meč ponovo odigra zbog snežnog nanosa koji je onemogućio igranje fudbala u regularnim uslovima, ali nisu naišli na odobravanje bez obzira što su pretili istupanjem iz lige.\nPotpredsednik kluba iz Humske Vladimir Vuletić je ekspresno odgovorio na pismo Zajednice upućeno Partizanu.\n"Ostajemo u Superligi! Naš zahtev je bio da u roku od 48 sati od završetka utakmice Zajednica uzme naš zahtev u razmatranje, što je i učinjeno. Partizan neće biti zadovoljan neukim i bahatim saopštenjima. Iskoristićemo sve pravne lekove, pa će tek onda Izvršni odbor kluba da odluči o daljim koracima", kazao je on za Maxbetsport.\n"Obrazloženje je veoma upitno i pravno neuko. Partizan će povodom toga da učini dva koraka. Prvo ćemo u utorak da prisustvujemo sednici Izvršnog odbora Zajednice gde ćemo da iznesemo naše argumente. Naš drugi korak je žalba drugostepenomm organu, a to je Komisija za žalbe Fudbalskog saveza Srbije. Ne želeći da prejudiciram odluku Komisije za žalbe, ako zatreba mi ćemo da se žalimo i trećestepenom organu, a to je Izvršni odbor FSS."\n"Podsećam da ni Partizan ni Crvena zvezda nisu članovi IO Zajednice i IO FSS, što je apsurd. Pozvaćemo na odgovornost predsednika Zajednice Dragomira Lazovića i direktora Bulatovića. Tražićemo njihove smene na Skupštini tokom tela", otkrio je Vuletić.


Dacic u Buenos Ajresu svecano otvorio Trg Srbija\nizvor: agencije foto: 23.11.2017\nPrvi potpredsednik Vlade Srbije i ministar spoljnih poslova Ivica Dačić svečano je u Buenos Ajresu otvorio Trg Republika Srbija, rekavši da to predstavlja dodatni podsticaj daljem razvoju odnosa Srbije i Argentine.\nSvečanom otvaranju Trga Srbija u sredu, koji se nalazi u jednom od nalepših kvartova Buenos Ajresa, prisustvovala je prva potpredsednica skuptštine glavnog grada Argentine Karmen Poljedo, predstavnici srpske dijaspore, vikarni episkop eparhije latinoameričke Kiril (Bojović), i predstavnici diplomatskog kora, saopštilo je Ministarstvo spoljnih poslova Srbije.\nU kraćem izlaganju, šef srpske diplomatije ukazao je na važnost veza i saradnje Srbije i Argentine, prijateljske veze i tradiciju dobrih odnosa koji krase dve države i njihove narode.\nDačić rekao da otvaranje Trga Republika Srbija predstavlja novu inspiraciju i pruža "dodatni podsticaj daljem svestranom razvoju odnosa Srbije i Argentine u budućnosti", navedeno je u saopštenju.\nMinistar spoljnih poslova Srbije prethodno je rekao u Buenos Ajresu, posle sastanka sa argentinskim kolegom Horheom Marselom Forijem, da su Srbija i Argentina dve prijateljske zemlje i da Argentina zadržava svoj principijelni stav o poštovanju međunarodnog prava i podržava teritorijalni integritet Srbije.\nDačić je najavio da će sledeće godine, na 90. godišnjicu uspostavljanja diplomatskih odnosa Srbije i Argentine, argentinski šef diplomatije posetiti Srbiju.


Nakon što je saopštio detalje trilateralnog partnerstva usmerenog na suprotstavljanje regionalnom uticaju Kine, Bajden se okrenuo ekranu na na kojem je britanski premijer bio povezan putem video linka i rekao: "Hvala Borise".\n"Želim da se zahvalim i tom momku odozdo. Mnogo ti hvala, druže", rekao je Bajden, prenosi Gardijan.\nOvde se reč "odozdo" misli na Australiju (Down under).\nNeki su rekli da izgleda da je Bajden zaboravio ime australijskog premijera, dok su drugi mislili da se on našalio.\nAmerički predsednik je, ponovo zahvaljujući kolegama, na kraju ipak rekao ime australijskog premijera.\nMeđutim, navodi Gardijan, bilo je prekasno i na Tviteru se već pojavio haštag pod nazivom "taj momak odozdo".


reprezentacija : strana 2 : Južne vesti\nTrojica igrača niškog Železničara na spisku selektora juniorske reprezentacije\n08:42, 23. 6. 2020.\nPrva rukometna selekcija Srbije koja će se okupiti posle vanrednog stanja i pandemije virusa korona biće muška juniorska reprezentacija, a među 21 imenom nalaze se i golman Železničara Darko Stošić i dva desna krila niškog kluba Veljko Stanojević i Lazar Anđelković.\nBaraž za Svetsko prvenstvo u futsalu novembra u hali "Čair"\n12:16, 19. 6. 2020.\nSrbija i Finska sastaće se u baražu za plasman na Svetsko prvenstvo, a novi termin za prvi duel, koji će se igrati u niškoj hali "Čair", najverovatnije je 7. novembar, kaže direktor domaće selekcije Bojan Pavićević.\n15:13, 28. 5. 2020.\nPrvaci Evrope, odbojkaši Srbije, počeće sa treninzima u ponedeljak, 1. juna, a na spisku selektora Slobodana Kovača, najboljeg trenera Evrope u 2019. godini među 31 imenom nalaze se i libero Dušan Jović i primač Davide Kovač iz Odbojkaškog kluba Niš , vicešampiona Srbije.\nSrpski fudbalski reprezentativac donirao opremu KC Niš\n18:12, 17. 4. 2020.\nNakon što je kupio respiratore za Klinički centar Kragujevac i Klinički centar Srbije u Beogradu, fudbalski reprezentativac Srbije i igrač italijanskog tima Spal Nenad Tomović, donirao je opremu vrednu 12.000 evra Kliničkom centru Niš.\nOdložen i baraž futsal reprentacije, predlog za održavanje jun\n09:54, 16. 3. 2020.\nPrvi od dva meča baraža, preko kojih će futsal reprezentacija Srbije pokušati da se plasira na Svetsko prvenstvo, a koji je trebalo da se igra u "Čairu" 9. aprila, zbog virusa korona odložen je do daljeg. Direktor futsal selekcija Srbije Bojan Pavićević rekao je da je predlog da se igra početkom juna.\n08:29, 17. 2. 2020.\nNa 17. Mediteranskom prvenstvu, koje će se održati od 17. do 22. februara u Atini, reprezentaciju Srbije predstavljaju trener Rukometnog kluba Železničar iz Niša Đorđe Teodorović i njegov pomoćnik Nebojša Bokić, mladi prvotimac niškog kluba Andrej Ačković i Uroš Simić, igrač leskovačke Dubočice.\nMeč sa Fincima u baražu za Svetsko prvenstvo futsal selekcija Srbije igra u Nišu\n15:51, 15. 2. 2020.\nPriliku da Niš još jednom pokaže da je baza najboljih futsalera Srbije imaće 9. aprila kada će biti domaćin duela Srbije i Finske u prvom meču baraža za plasman na Svetsko prvenstvo u Litvaniji.


Građani Republike Srpske za ulazak u EU, ali ne u NATO | Restart Magazin\n17/11/2019 Urednik\tbosna i hercegovina, EU, Nato, Republika Srpska\nIstraživanje javnog mnjenja o evroatlantskim integracijama Bosne i Hercegovine, urađeno u bosanskohercegovačkom entitetu Republika Srpska, pokazalo je da su građani za evropske integracije, ali ne i za NATO. Ovo istraživanje provedeno u oktobru ove godine uradio je Fakultet političkih nauka Univerziteta u Banjaluci. Prema odgovorima anketiranih, za NATO integracije više su zainteresovane starije osobe u odnosu na mlade.\n← 7 koraka za ulazak u EU\nUticajner ili influenser? →\nSrbija na listi zemalja čiji građani mogu u EU od 1. jula


Britanija obustavila bilateralne poslove sa Iranom do oslobađanja mornara\nBritanija je saopštila da je zamrznula sve bilateralne poslove sa Iranom, osim napora za oslobadjanje 15 pripadnika britanskog mornaričkog osoblja koje su zarobile iranske snage prošlog petka.\nBritanski šef diplomatije Margaret Beket izjavila je u Donjem domu parlamenta da će vlada usmeriti sve svoje bilateralne napore sa Iranom ka oslobadjanju britanskih mornara.\n«Mi ćemo zbog toga zamrznuti sve ostale zvanične bilateralne poslove sa Iranom dok ova situacije ne bude rešena. Druge aspekte naše politike sa Iranom ćemo pažljivo preispitati i oprezno nastaviti dalje».\nSaopštenje ministarke Beket je deo aktivnosti koje je preduzela Britanija kako bi izvršila pritisak na Iran da oslobodi zarobljene mornare. Ranije danas, vice-admiral Čarls Stajl predstavio je mape i koordinate, dobijene sa satelita, britanskih patrolnih čamaca i trgovačkog broda, čiji su pretres Britanci upravo završili kada su ih zarobili pripadnici iranske revolucionarne garde.\n«Pozicija je bila 29 stepeni, 50-zarez-36 minuta severne širine i 48 stepeni, 43-zarez-08 minuta istočne dužine, i ta lokacija se nalazi 1,7 nautičkih milja unutar iračkih teritorijalnih voda».\nMedjutim, Iran insistira da su patrolni čamci bili u iranskim vodama. Govoreći u parlamentu, premijer Toni Bler naglasio je da nema opravdanja za zarobljavanje britanskih mornara.\n«To je potpuno neprihvatljivo, pogrešno i ilegalno. Nadamo se da će oni odmah biti oslobodjeni. To nije smelo da se dogodi. Sada je vreme da se pojačaju diplomatski i medjunarodni pritisci kako bi se osiguralo da iranska vlada shvati svoju potpunu izolaciju u ovom pitanju».\nGovoreći na marginama arapskog samita u Saudijskoj Arabiji, iranski ministar inostranih poslova Manučer Motaki izjavio je da to pitanje može da bude rešeno i dodao da bi jedina žena medju 15 zarobljenih Britanaca, mogla uskoro da bude oslobodjena. Iranci su saopštili da se sa britanskim mornarima postupa dobro, ali da neće dozvoliti britanskim konzularnim zvaničnicima da ih posete.


Povlači se 50 vrsta mleka zbog aflatoksina (SPISAK) | Ist Media\n05:07: PM Tuesday September 29, 2020\nPovlači se 50 vrsta mleka zbog aflatoksina (SPISAK)\nObjavljeno 20. February 2013. at 16:44 piše Ist Media\nBEOGRAD, (Agencije) Načelnica veterninarske inspekcije Sanja Čelabićanin rekla je danas da je dat nalog za povlačenje 50 vrsta mleka jer je utvrđeno da imaju povećanu koncentraciju aflatoksina ili je na granici dozvoljenog.\n“Analiza ispravnosti mleka po nalogu Ministarstva poljoprivrede rađena je na Institu za higijenu i tehnologiju mesa, jedinoj referetnoj laboratoriji u Srbiji, i ona je pokazala da je 28 uzoraka od 37 sumnjivo, odnosno da ima povišen nivo aflatoksina”, rekla je Čelabićanin novinarima u Skupštini Srbije.\nPrema njenim rečima, nalog je dat za povlačenje mleka skoro svih mlekara u Srbiji, među kojima su “Imlek”, “Niška mlekara”, “Subotička mlekara” i mlekare iz Šapca.\nMinistarstvo je objavilo spisak:\n“Dat je nalog mlekarama da povuku sve mleko koje ima više ili u granici od 0,05 aflatoksina po mikrogilogramu. Ministarstvo nije ćutalo, mi ne štitimo proizvođače. Svako je dobio nalog da povuče mleko po broju loga”, istakla je Čelabićanin i dodala da brzina povlačenja mleka sa rafova zavisi isključivo od mlekara čija je to obaveza.\nOna je demantovala tvrdnje da Ministarstvo poljoprivrede nije blagovremeno delovalo i istakla da su odmah po dobijanju informacija kolega iz Republike Srpske, inspektori izašli na teren i da je ta prva analiza pokazala da Srbija nije uvezla sumnjivo mleko mlekare “Dukat” iz Hrvatske.\n“Građani Srbije nemaju razloga za strah, svo sumnjivo mleko će biti povučeno sa tržista i oni u prodavnicama mogu da kupuju mleko”, kazala je Čelabićanin.\n“Mi smo se vratili u prošlost, posle dobijenih prvih analiza, mi sada ispitujemo kvalitit mleka na farmi porekla, to možemo zahvaljujući uvedenom hasap sitemu”, izjavila je Čelabićanin.\nNačelnica veterninarske inspekcije istakla je da je kod analize mleka veoma važno uzeti pravi uzorak koji je homogenizovan. “Ovo je zaista složen problem, jer u litri mleka u maloprodaji na jednom rafu nije bilo povišenog aflatoksina, a u drugoj flaši istog proizvođača je utvrđena povećana koncentracija. Zato je važno uzeti pravi uzorak”, izjavila je Čelabićanin.


Podzemni grad Karađorđevića od aprila u novom izdanju - Mačva Sky Info\n19. februar, 2019 - 18:47\nOpština Mali Zvornik uređuje nekadašnje tajno sklonište kraljevske porodice Karađorđević\nU Malom Zvorniku već dva i po meseca odvija se sanacija i rekonstrukcija dela kulturno – istorijskog objekta „Podzemni grad Karađorđevića”, koji lokalna samouprava uređuje uz podršku Vlade Republike Srbije, u nameri da nasleđe iz vremena Kraljevine Jugoslavije zaštiti od propadanja, očuva i adekvatno predstavi javnosti.\nZavršetak obnove glavnih prostorija utvrđenja, građenog u steni u centru Malog Zvornika, kao sklonište za članove dinastije i vlade u slučaju rata i tajno komandno mesto kralja Aleksandra I Karađorđevića, predviđen je na proleće, pa se očekuje da bi ova svojevrsna turistička atrakcija vrata za posetioce mogla da otvori već u aprilu.\nPredsednik opštine Zoran Jevtić podsetio je da je za sređivanje navedenog prostora država izdvojila 32 miliona dinara, dok je opština sa oko milion dinara finansirala izradu projektne dokumentacije i opredelila još 5 miliona dinara na ime uređenja i opremanja prostorija.\nPrema njegovim rečima, u prvoj fazi sanacije i rekonstrukcije Podzemnog grada Karađorđevića, koji se prostire u steni na oko 5000 m2 i sastoji od 75 prostorija i 1,5 km hodnika, biće uređene i opremljene glavne prostorije u objektu – sala za sednice vlade, administrativna kancelarija, kraljev apartman, kapela sa oltarskim prostorom, prvi hodnik i suvenirnica.\nRadovi unutar objekta obuhvataju sanaciju zidova i podova, hidroizolaciju i elektrifikaciju prostorija, izgradnju vodovodne i kanalizacione mreže, uz uređenje postojećeg bunara i obnovu kraljevih česmi, uvođenje sistema ventilacije prostora, nabavku i postavljanje klima uređaja, kao i sistema video nadzora i protivpožarne zaštite.\nUređenje enterijera podrazumeva opremanje prostorija autentičnim komadima nameštaja i drugim predmetima iz vremena Kraljevine Jugoslavije, kao što su slike, uniforme, primerci oružja, karte, državna obeležja i slično.\nU okviru spoljašnjih radova, predviđena je izgradnja nadstrešnice na ulazu u objekat, prilaza za invalide, postavljanje vanjskih toaleta i uređenje prostora za izlaz posetilaca.\nJevtić očekuje da će kada bude završen Podzemni grad Karađorđevića veoma doprineti poboljšanju turističke ponude i daljem razvoju turizma u Malom Zvorniku.\nOn je najavio da bi objekat za turiste mogao da bude otvoren za dva meseca, tačnije već u aprilu.\nZanimljivo je da će u kapeli, koja se renovira u okviru ovog projekta, posle više od osam decenija biti obnovljeno bogosluženje, kao i to da će biti posvećena Svetom Andreju Prvozvanom, zaštitniku dinastije Karađorđević, kojeg pravoslavni vernici praznuju 13. decembra.


Dačić: Španija najčvršće podržava Srbiju u EU - European Western Balkans\nIvica Dačić; Foto: Tanjug / Slobodan Miljević\nBEČ – Vršilac dužnosti premijera i ministar spoljnih poslova Ivica Dačić izjavio je danas da je za Srbiju važno da sa zemljama EU, koje nisu priznale kosovsku nezavisnost, a ima ih pet, održava stalne komunikacije.\n“Važno je da ih redovno informišemo o našim potezima, o dijalogu u Briselu, da se one ne osećaju da su na neki način u drugom planu. One su za nas veoma važne, jer da nema njih verovatno bi naša situacija bila mnogo teža”, rekao je Dačić, koji je u dvodnevnu posetu Beču doputovao iz Madrida.\nOsvrnuvši se na posetu španskoj prestonici, Dačić je rekao da je Španija za Srbiju važna kao zemlja koja nas najčvršće podržava u Evropskoj uniji, naš teritorijalni integritet i suverenitet.\nInače, Dačić je u Madridu razgovarao sa španskim kolegom Alfonsom Dastisom i predsednicom parlamenta te zemlje Anom Pastor, sa kojim je, kaže, imao ozbiljne i kvalitetne razgovore.\n“Španija i Kipar nas najčvršće podržavaju kada je reč o teritorijalnom integritetu i suverenitetu i za nas je bilo bitno da ostvarimo tu radnu posetu Madridu i održimo kontinuitet naših odnosa”, rekao je Dačić.\nOn je dodao da očekuje da će njegov španski kolega doći u uzvratnu posetu Srbiji do kraja godine.


Šta je "Evropska geopolitička zajednica" o kojoj pričaju Vučić i Mišel? | Novosadski informativni portal 021\n20:53 > 20:56\nKako dodaje, time bi olakšala proces njihovog pristupanja.\nNa zajedničkoj konferenciji za novinare posle sastanka sa predsednikom Srbije Aleksandrom Vučićem, Mišel je rekao da bi ta nova platforma pružila priliku za redovnu razmenu gledišta na najvišem nivou koje bi povećalo "međusobno političko razumevanje uključenih strana".\n"U punoj meri podržavam ideju da se ubrza proces pristupanja Uniji i da bude efikasniji. Treba da se osete opipljive koristi u zemljama kandidatima za članstvo. 'Evropska geopolitička zajednica' omogućila bi da se redovno sastajemo na najvišem nivou, da razmenjujemo ideje o zajedničkim interesima, da se koordinišemo", kazao je Mišel.\nNaveo je da je predlog za stvaranje "Evropske geopolitičke zajednice" izneo jer je "važno da odmah sad" postoji politički format koji će omogućiti "zajedničku posvećenost konkretnim izazovima".\n"Ta platforma, taj format će se posvetiti zajedničkim izazovima, naročito spoljnopolitičkim i geopolitičkim. Imamo neke konkretne ideje o tome ko bi to razrađivao, pričali smo o tome sa predsednikom Vučićem, ali cilj nam je da saslušamo naše partnere kako bi nova platforma bila efikasna i konkretna", dodao je.\nMišel je rekao da "to nije neka nova ideja iz Brisela koja je predložena kako bi nešto odložila", već naprotiv, radi povećanja saradnje i koordinacije između članica EU i zemalja kandidata za članstvo. On je kazao njegova poseta Beogradu "šalje snažan signal bliske saradnje" Srbije i EU i dodao da je Naučno-tehnološki park, koji je ranije danas obišao, "odličan primer kako EU doprinosi budućnosti Srbije".\n"Kada ulažemo u inovacije i startapove u Srbiji, mi zapravo ulažemo u srpski narod. Vaši projekti postaju naši zajednički projekti i naša zajednička budućnost", naveo je.\nMišel je rekao da je došao u Beograd da potvrdi punu posvećenost EU pristupnim pregovorima sa Srbijom, navodeći da najavljeni sastanak lidera članica EU i zapadnobalkanske šestorke, u Briselu 23. juna, treba da proširi dijalog i da produbi saradnju dve strane.\n"Izazovi s kojima se suočavamo zahtevaju nove načine razmišljanja i rada. Moramo da ubrzamo evropske integracije i da stvorimo podsticaj za reforme. Želimo da damo konkretne benefite svim građanima Srbije i svim partnerima u regionu, a to znači da već sada počnemo sa integracijom, tokom pristupnih pregovora", kazao je Mišel.\nOn je juče pozvao na stvaranje "Evropske geopolitičke zajednice" sa ciljem produbljivanja operativne saradnje u suočavanju sa zajedničkim izazovima u Evropi. Naveo je i da proces proširenja EU na Zapadni Balkan treba da bude efikasniji i dinamičniji i da bi "rešenje moglo da leži u progresivnoj i postepenoj integraciji, već tokom procesa pristupanja".\nVučić: Verujem da će se Srbija prikloniti inicijativi Evropske geopolitičke zajednice\nPredsednik Srbije Aleksandar Vučić izjavio je danas da očekuje da se Srbija prikloni ideji Evropske geopolitičke zajednice, odnosno inicijativi predsednika Evropskog saveta Šarla Mišela čiji je cilj produbljivanje saradnje u suočavanju sa zajedničkim izazovima u Evropi.\n"Ne vidim ništa loše u ovome za Srbiju i što se Srbije tiče, verujem da posle razgovora koje ću sa predstavnicima vlade da imam, da ćemo se mi tome sa velikim zadovoljstvom i velikom nadom prikloniti i priključiti", rekao je Vučić novinarima nakon sastanka sa Mišelom u Beogradu.\nOcenio je da je ta inicijativa značajna za sve na Zapadnom Balkanu i da poseta Mišela predstavlja "energizaciju" svega što bi trebalo da se dogodi 23. juna u Briselu, na velikom samitu lidera EU i Zapadnog Balkana u kome će učestvovati i Srbija. Vučić je istakao da je o toj inicijativi razgovarao i sa francuskim predsednikom Emanuelom Makronom, kao i danas sa Mišelom i istakao da je "uvek lako naći manu nečemu, ali da on ne može da spada u većinu".\n"Ja nemam ništa protiv, ne vidim nikakve zavereničke teorije u tome, za mene je to važan korak napred i zahvalan sam predsedniku Mišelu i predsedniku Makronu na toj inicijativi", istakao je Vučić.\nPrema njegovim rečima, sigurna prilika da se dva puta godišnje razgovara na samitima sa 27 lidera zemalja Evropske unije, što bi ta inicijativa omogućila, je "velika stvar za Srbiju".\n"To je velika promena i to je velika stvar, time možete da iznosite ljudima svoje stavove, time možete da štitite svoju zemlju, da tražite, da molite, da se borite za svoju zemlju efektivnije i efikasnije nego do sad", kazao je predsednik.\nevropska unija\taleksandar vučić\tŠarl Mišel\n20.05.2022\t• 12:23\nJa ti jasno napisao, kazes Vucic osvojio jos jedan mandat, a ja ti odgovorio pred izbore Vucic nije pominjao sankcije Rusiji i slikao se sa Putinom i time je dobio glasove, koje nebi dobio da je rekao da ce da uvede sankcije . Sankcije znaci posle takvih izbora ne sme da uvede i tacka ! Moze referendum, moze novi izbori pa onda da vidimo sta ce narod da odluci. O istoriji Srbije i raznih Obrenovica i Djindjica uci sam.\n20.05.2022\t• 11:00\ns dužnim poštovanjem prijatelju , msm da ni ti ne znaš šta si napisao !Ne videh , ni ne čuh ništa za sankcije , osim da ga maltretiraju do bola !\n20.05.2022\t• 10:39\nZnači brate, veruj mi na reč\nKad ti neko kaže "to nije neka nova ideja iz Brisela koja je predložena kako bi nešto odložila" znaš da je upravo to u pitanju. Ponuditi Srbiji neku kvaziorganizaciju koja u svom imenu ima epitet "evropska", i time kupiti još par godina. Ućićemo u Ginisovu knjigu rekorda kao zemlja koja je najduže čekala na prijem u EU. Rumunija je primljena preko noći, a za njih smo i danas zapad, a kamoli te 2007. kad su primljeni.


OSM Televizija - Anđelković: Podjela dobro rješenje, ali samo ako se veže za pitanje Srpske\nPolitički analitičar Dragomir Anđelković ocijenio je da je podjela Kosova i Metohije najracionalnije i dobro rješenje, ali samo ako se podjela veže za pitanje Republike Srpske.\nOn je naglasio da bi Srbija vjerovatno dobila više da je to predložila ranije, ali, kako je ocijenio, šta je tu je.\n"Treba imati na umu da bez dogovora sa nama Kosovo nikada neće biti prava država. Po mom mišljenju, u pitanju je dobro rešenje, ali samo ako se podela Kosmeta veže za pitanje Srpske", rekao je Anđelković za "Blic".\nOn je naveo da bi se, kada je riječ o manama takvog rješenja, Srbija odrekla dijela teritorije i u istoriji bi to tako bilo zapisano. "Ipak, to bi se moralo prihvatiti, ali sa kompenzacijom", rekao je Anđelković.\nOn smatra da će o pitanju Kosmeta na kraju odlučivati velike sile, jer, kako je naglasio, Albanci nisu samostalan faktor.\n"Ako Vašington kaže da je podela Kosmeta povoljno rješenje, to će prihvatiti Priština. S druge strane, Trampova administracija je pokazala da je spremna na kompromis da popusti konopac kao u Severnoj Koreji", rekao je Anđelković.\nS tim u vezi, on je naglasio da bi i rješenje kosovskog pitanja moglo biti proizvod razgovora Moskve i Vašingtona.\n"To je ipak pitanje geopolitike. Sa rešenjem ne treba žuriti zbog EU integracija", poručio je Anđelković.\nIdeju o podjeli Kosova i Metohije kao najpovoljnijem scenariju za rješenje krize u južnoj srpskoj pokrajini prvo je u maju iznio ministar spoljnih poslova Srbije Ivica Dačić,a zatim je aktuelizovana poslije izjava ministra trgovine Srbije Rasima Ljajića i ministra odbrane Srbije Aleksandra Vulina proteklog vikenda.\nJoš iz iste kategorije: « Demonstranti pokušali nasilno ući u Sobranje Usvojen Prijedlog zakona o ratifikaciji sporazuma sa Grčkom »


Edukacija InJob International\nEdukativni centar InJob nudi ne samo intenzivni kurs nemačkog jezika, već i kvalitetnu nastavu čiji je glavni cilj osposobljavanje polaznika za komunikaciju, ali i za život i rad u Nemačkoj.\nNastavu vode stručni i iskusni profesori, diplomirani germanisti, spremni da svoje znanje vešto prenesu i na svoje polaznike. Profesori pružaju podršku i svu neophodnu pomoć u svakom segmentu učenja nemačkog jezika.\nIntenzivni kurs nemačkog jezika je namenjen prvenstveno medicnskim radnicima koji žele da svoju radnu karijeru nastave u Nemačkoj, ali i svima koji žele da nauče nemački jezik u neku drugu svrhu.\nKurs nemačkog jezika održava se u sledećim nivoima i dinamici:\nNastavni fond: 80 časova (1 čas = 45 min)\nDinamika nastave: 3 x 2 časa (90 min)\nNastavni fond: 100 časova (1 čas = 45 min)\nDinamika nastave: 3 x 3 časa (135 min)\nTrajanje kursa: 11 nedelja\nLiteratura: Menschen (Hueber)\nNastavni fond: 160 časova (1 čas = 45 min)\nTrajanje kursa: 18 nedelja\nLiteratura: Menschen (Hueber) + Menschen im Beruf Pflege A2, B1 (Hueber) + TELC Trainingseinheiten\nŽivite u Nišu ili Kraljevu?\nUkoliko ste iz Niša ili Kraljeva, ili živite u okolini, i tamo možete pohadjati kurs nemačkog jezika u našim edukativnim centrima.\nU Nišu nas možete posetiti u TC Ambasador i dobiti sve potrebne informacije za kurs ili stipendiranje nemačkog jezika po ceni od 1e po času.\nU Kraljevu uspešno sarađujemo sa edukativnim centrom Educa CenterPro, na adresi Omladinska 40, gde se takođe možete informisati o programu stipendiranja.


Madjari proevropljani demonstrirali protiv ruskog uticaja\nBeta 1. maja 2017. 21:45\nHiljade Madjara prošetalo je ulicama Budimpešte danas da izraze podršku Evropskoj uniji i protivljenje politici premijera Viktora Orbana, koja po njihovom mišljenju, suviše vezuje zemlju sa Rusijom.\nOko 5.000 demonstranata, prema proceni lokalnih medija, nosilo je evropske zastave i uzvikivalo slogan „Evropa ne Moskva“ dok su prolazili ispred ruske ambasade u centru Budimpešte.\nProtest je organizovan pod nazivom „Mi pripadamo Evropi“.\nOrbanovi protivnici optužuju premijera da se suviše približio ruskom predsedniku Vladimiru Putinu koji je dva puta posetio Budimpeštu u toku poslednje tri godine.\nOrban je takodje 2014. potpisao sporni zajam sa Putinom za finansiranje proširenja jedine madjarske nuklearne centrale. Madjarski premijer te godine naveo Rusiju kao model pokazujući, po mišljenju njegovih kritičara, sklonost ka neliberalnoj državi umesto ka liberalnoj demokratiji.\nPrema navodima grupa za odbranu ljudskih prava Orban je kopirao neke Putinove metode napadima na nezavisne institucije, na nevladine organizacije i na slobodu medija.\n„U Madjarskoj se uspostavlja sistem zasnovan na strahu sledeći ruski model“, rekli su organizatori današnjeg skupa. Oni su članovi Momentuma, stranke koju su osnovali mladi aktivisti posle kampanje sakupljanja potpisa kada je Orban nateran da odustane od kandidature Budimpešte za Olimpijadu 2024. godine.


POGLEDAJTE funkcionalan i jeftin dom od 3 stara kontejnera! Krajnji rezultat će vas oduševiti (FOTO) (VIDEO)\nOva moderna kuća navela je mnoge da se zamisle, a njena osnova se sastoji od tri transportna kontejnera.\nNajbolji primer je ova moderna kuća čija se osnova sastoji od tri transportna kontejnera. Za izgradnju su korišćeni ekološki prihvatljivi materijali koji mogu da se recikliraju.\nKuća ima i fotonaponski sistem, kao i sistem za skupljanje kišnice i korišćenje iste.\n*Printskrin: Youtube / WorldFLEXhome


Osnivač Ministarka tvrdi: Edita nije napustila grupu, samo je na bolovanju – Tračara\nPevačica je nedavno potvrdila da je napustila Ministarke, ali osnivač grupe tvrdi drugačije\nNedavno je osvanula vest da je pevačica Edita Aradinović napustila grupu Ministarke, zbog čega treba da plati veliku sumu novca. Međutim, ove priče je demantovao osnivač grupe, koji tvrdi da je Edita samo privremeno sprečena da peva.\n‘’Edita je na bolovanju, nije me pravno obavestila da je na pustila grupu. Kristina Denić je prateći vocal, a zbog nastupa najbolje rešenje je bilo da je ona zameni’’, izjavio je Filip, prenosi Kurir.\nPodsetimo, Edita se nedavno oglasila na Instagranu gde je napisala da je zvanično napustila Ministarke.\n“Obaveštenje: Zvanično više nisam u Ministarkama. Javno se izvinjavam svojoj publici i svim klubovima u kojima sam radila zadnjih godinu dana, a gde nisam ostavila dobar utisak zbog bolesti grla i još mnogih drugih oboljenja uzrokovanih prekomernim radom. Izvinjavam se što nikada nisam uzela bolovanje i što sam sebe smatrala svemoćnom pa zbog toga duže čekate na moj povratak,” napisala je na Instagramu i pojasnila.\nPročitaj: Balašević uspešno otpočeo seriju koncerata\nTeme:edita aradinović, ministarke


ĆORIĆ: Možemo da budemo zajedno-MIĆIĆ JE KANDIDAT! :: Dešavanja u Bijeljini ::\n06. juni 2020. / 17:01\nĆORIĆ: Možemo da budemo zajedno-MIĆIĆ JE KANDIDAT!\nPredsjednik SNSD-a Milorad Dodik izjavio je danas da će predsjednik Stranke demokratske srpske Semberije - Mićo Mićić biti zajednički kandidat te dvije stranke za gradonačelnika Bijeljine.\nPredsjednik Gradskog odbora SNSD-a u Bijeljini Nedeljko Ćorić ovom prilikom je rekao da je na ovaj način u Bijeljini stvoren jak kapacitet i da ovo nije samo priča o projektima, već priča o stabilnoj vlasti u Bijeljini i prije i poslije izbora.\n„Ovo je priča koju možemo da ponudimo našim građanima i možemo da ih ubijedimo da ćemo biti u prilici da na najodgovornija mjesta imenujemo one ljude koji možda nisu podobne političke ličnosti, već su isključivo sposobni da obavljaju te funkcije. Isto tako ćemo imati kapacitet da smjenjujemo one koji neodgovorno obavljaju svoje funkcije na pozicijama na kojima se nalaze. Jako je važno da ovim šaljemo poruku cijeloj javnosti RS i svim lokalnim zajednicama da je važno da se okupimo oko zajedničkih ciljeva“, rekao je Ćorić.\nOn je naveo da ovo nisu samo ciljevi koji su determinisani na lokalnom nivou, već ciljevi koji trebaju da imaju širi značaj i po pitanju nacionalnog jedinstva i po pitanju svih osnova koje su utkane i ugrađene u temelje RS.\n„Bitno nam je da smo mi prvi u Bijeljini uspjeli da prevaziđemo sve te neke lokalne nejasnoće ili moguće pretpostavke da ne možemo da budemo zajedno. Danas možemo da budemo zajedno i danas možemo da budemo okupljeni svi na jednom mjestu. Želim da podržim i svog kolegu narodnog poslanika koji nam se priključuje u većini. Danas je skupštinska većina u NSRS bogatija za jednog kvalitetnog čovjeka koji će od danas sa nama da dijeli iste vrijednosti“, zaključio je Ćorić.


Saveti za prolećnu negu kože - Pecina posla\n05/03/2022 Autor pecinaposla Leave a Comment\nDok je nega kože izuzetno važna tokom čitave godine, promena godišnjih doba (i samim time vremenskih prilika), zahteva izvesne promene u ovoj rutini i prilagođavanje drugačijim potrebama. Kako se već radujemo početku proleća, koji je vrlo blizu, važno je da primenimo određene korake nege koji su potrebni našoj koži nakon zimskih uslova. Smenjivanje toplog unutrašnjeg vazduha i hladnih prilika van kuće, koje je tokom zime stavljalo našu kožu na ispit, sa početkom proleća postavlja pred nas zadatak da se drugačije postavimo prema održavanju zdrave i lepe kože lica i tela, ne bismo li kasnije sa samopouzdanjem uživali u vedrim danima i otvorenijoj garderobi. U ovom tekstu ćemo, dakle, govoriti o prolećnom negovanju kože i načinima na koje je možemo učinitii blistavom i mekom u toku ovog perioda godine.\nZdravlje na prvom mestu: Idealno vreme za pregled mladeža\nKraj zimskog perioda traži od nas da se pripremimo za povećano izlaganje suncu i pre svega uspostavimo rutinu koja će ići u prilog održavanju zdravlja kože, odnosno zdravlja celog organizma, koje zbog pojačnog UV zračenja može doći u rizik. Pre no što ustanovimo dnevne i noćne rutine u vezi sa održavanjem lepote kože, važno je stoga da proverimo njeno zdravlje i primenimo savete stručnjaka u vezi sa zaštitom kože. Poslednji zimski dani su zapravo idealno vreme za pregled mladeža, jer je koža u proteklom periodu bila najmanje izložena sunčevoj svetlosti, koja može da promeni izgled pigmentnih promena na njoj. Dermatolog će vam zasigurno savetovati redovno nanošenje kreme sa zaštitnim faktorom, a u zavisnosti od vašeg tena i tipa kože preporučiće vam i preparat koji bi vam najbolje odgovarao.\nPrvi korak ka blistavoj koži: Piling\nČinjenica je da se ćelije kože stalno obnavljaju, ali je dobro povremeno pomoći svom najvećem organu u ovom procesu. Nakon zimskog perioda pilinzi su naročito važni, jer će doprineti lepoti vaše kože uklanjajući mrtve ćelije. S druge strane, piling kože ne predstavlja deo dnevne rutine, već ga valja primenjivati na nedeljnom nivou. Uklanjanjem mrtvih ćelija kože, vi ćete omogućiti lakšu apsorpciju hidratantne kreme, te i postići njenu veću vlažnost, što je naročito važno u ovom periodu. Potražite pilinge koji sadrže mlečne kiseline i retinol, jer su ovo supstance koje će dodatno doprineti svilenkastoj i blistavoj koži.\nNeizostavna hidratacija: Lagane hidratantne kreme\nKako dani postaju topliji, tako je potrebno otpočeti sa zamenom teških i masnih hidratantnih krema, koje su odgovarale našoj koži u toku zime, laganijim preparatima koji će hidrirati kožu, ali će joj dozvoliti da diše i neće na njoj ostavljati masni sloj. Pored toga što će pomoći oporavku kože od zimskih uslova, hidratantne kreme istovremeno usporavaju proces starenja i predupređuju akne i depigmentacije. Usne zahtevaju posebnu hidrataciju, jer se koža usana sporije regeneriše, te nemojte izostaviti nanošenje balzama više puta dnevno.\nČišćenje kože: Temeljno čišćenje lica kao baza jutarnje i večernje rutine\nČišćenje lica bi trebalo da bude deo svakodnevice kada je nega kože u pitanju. Ovaj korak igra važnu ulogu kako na početku, tako i na kraju svakog dana, jer otklanjanje nečistoća predstavlja prvi uslov za sprečavanje neželjenih procesa na koži, ali i omogućavanje efikasnosti ostalih koraka nege. Sredstvo za čišćenje lica bi trebalo da odaberete spram tipa vaše kože, pri čemu vam može pomoći stručnjak, ali i lično iskustvo u vezi sa reakcijama vaše kože na različite tipove preparata. Večernje čišćenje kože ima ulogu da oporavi kožu i ukloni nečistoće koje su se na njoj nakupile u toku dana, ali i da pruži intenzivnu negu za vreme spavanja. Čišćenje kože u okviru jutarnje rutine će, sa druge strane, očistiti kožu od nečistoća koje su se na njoj stvorile u toku noći i pripremiti je za nove izazove u tok dana koji je pred vama.\nBudući da je proleće period godine kojem se naročito radujemo, a zdravlje i lepota kože u velikoj meri utiče na to kako se osećamo, primenite ove savete i doprinesite vašem iskustvu ovog perioda godine, te će on zasigurno za vas zaista biti u znaku buđenja, procvata i lepih trenutaka.\nKljučne reči u članku: Koža, Kozmetika, Nega, Piling, Proleće, Tretmani kože


Uslovi korišćenja - PODRUM - nalivnik za vino - drop stop - dropstop\nSajt podrum.org je u vlasništvu Agencije za konsalting LOTIS iz Kruševca (PIB: 107683281; MB: 62915757; adresa: I Južnomoravske brigade 42, Kruševac). Sajt podrum.org može izmeniti ove Uslove u bilo kom trenutku izmenama u ovom tekstu. Trebalo bi da posetite ovu stranicu s vremena na vreme i proverite ažurne Uslove, jer ste njima zakonski vezani. Pojedine odredbe ovih Uslova mogu biti nadjačane eksplicitnim zakonskim aktima ili saopštenjima istaknutim na drugim stranicama ovog sajta.\nSvi materijali, povratne informacije ili druge vrste informacija koje dostavite ovom Sajtu ili u Agenciji LOTIS povodom ovog sajta (“Informacije”) neće biti smatrani za poverljive ili vlasničke. Agencija LOTIS će biti isključivi vlasnik svih informacija prikupljenih na Sajtu ili u vezi sa njim. Agencija LOTIS nema nikakve obaveze u odnosu na takve informacije i slobodan je da ih koristi bez ograničenja za bilo koje svrhe (kao što je upotreba, reprodukcija, modifikacija, objavljivanje, (re)distribucija, javno prikazivanje itd.) i bez navođenja izvora.\nAgencija LOTIS zadržava pravo da prikuplja određene lične podatke prilikom pretrage nekih internet stranica ovog Sajta da bi ispunio vaše zahteve ili potrebe. Svako prikupljanje takvih informacija na ovim stranicama biće sprovedeno u skladu sa pravilima o privatnosti sadržanom na ovim internet stranicama, kao i važećim propisima o zaštiti podataka o ličnosti.\nAgencija LOTIS nije odgovorna za sadržaj informacija objavljenih od strane korisnika putem chat-a ili opcije “pitaj kupca”. Agencija LOTIS zadržava pravo da u opciji “komentari” ukloni poruke koje sadrže materijal koji smatramo nepristojnim, klevetničkim ili na bilo koji drugi način neprihvatljivim. Agencija LOTIS se ne smatra odgovornim niti je u obavezi da prati razgovore na chatu i samim tim ne snosi nikakve posledice za sadržaj bilo kog saopštenja, bez obzira da li proizilazi ili ne iz zakona o autorskim pravima, kleveti, privatnosti ili drugog.\nLinkovi sadržani na Sajtu koji vode na nezavisne sajtove su prikazani isključivo zbog pogodnosti za vas. Agencija LOTIS nije pregledala sadržaj ovih sajtova, ne kontroliše ih i nije odgovoran za bilo koji od ovih sajtova ili njihove sadržaje. Stoga, Agencija LOTIS nije njihov predstavnik, ne pruža nikakve garancije i ne prihvata obaveze u vezi sa ovim sajtovima ili bilo kojim informacijama, softverom ili drugim proizvodima koji se tamo mogu naći, ili sa rezultatima koji su posledica njihove upotrebe. Ukoliko odlučite da pristupite nekom od sajtova na koje vode linkovi sa našeg Sajta, činite to na sopstvenu odgovornost.\nInformacije, proizvodi, materijali i/ili usluge (“sadržaj”) prikazan na ovom sajtu je prikazan “kao takav” bez ikakvih garancija bilo koje vrste. Agencija LOTIS se eksplicitno ograničava do maksimalnog stepena određenog zakonom, od bilo kakve direktne, indirektne statutarne ili bilo koje druge garancije ili zastupništva, uključujući garancije tržišne isplativosti, pogodnosti za određenu svrhu ili poštovanja intelektualnih ili svojinskih prava. Sadržaj čine isključivo informacije opšte prirode, koje nisu namenjene za rešavanje specifičnih situacija ili za neku konkretnu osobu ili entitet, i koje ne predstavljaju profesionalni savet.\nU maksimalnom stepenu koji zakon dozvoljava, Agencija LOTIS ne daje garancije za tačnost, primenjivost, pouzdanost i kompletnost sadržaja na ovom sajtu, kao ni garanciju neprekidnog rada, pravovremenosti, bezbednosti ili odsustva grešaka. Agencija LOTIS može promeniti sadržaj ovog sajta ili proizvode i cene navedene na sajtu u bilo koje vreme i bez prethodnog upozorenja. Sadržaj na ovom sajtu može biti zastareo, a Agencija LOTIS se ne obavezuje da ga ažurira. Sadržaj objavljen na ovom sajtu može se odnositi na proizvode, programe ili usluge koji nisu dostupni u vašoj zemlji. Konsultujte se sa lokalnom kancelarijom Agencije LOTIS u vezi proizvoda, programa ili usluga koje su vam na raspolaganju.\nU maksimalnom stepenu dozvoljenom zakonom, Agencija LOTIS, njeni dobavljači ili treća lica pomenuta na ovom sajtu ni u kom slučaju neće biti odgovorni za bilo kakvu štetu (uključujući, ali ne i isključivo, direktnu, indirektnu, slučajnu, posledičnu, posebnu štetu, ili takvu koja nastaje usled gubitka profila, gubitka podataka ili prekida poslovnog procesa) koja nastaje kao posledica upotrebe, odlaganja ili nemogućnosti upotrebe, ili rezultata upotrebe ovog sajta, sajtova na koje vode linkovi sa ovog sajta ili sadržaja objavljenog ovde ili na drugim pomenutim sajtovima, bez obzira da li je zasnovana na garanciji, ugovoru ili drugom pravnom sredstvu ili da li je klijent bio obavešten o mogućnosti takve štete. Ukoliko vaša upotreba materijala, informacija ili usluga sa ovog sajta rezultira potrebom za servisiranjem ili popravkom opreme ili podataka, Vi ste odgovorni za nastale troškove.\nSvi nazivi, logotipi, žigovi, zaštitni znaci ili oznake usluga koji se pojavljuju na ovom Sajtu su registrovani zaštitni znaci odgovarajućih kompanija u okviru Agencije LOTIS ili drugih vlasnika. Ne možete koristiti nazive, logotipe, žigove, zaštitne znake ili oznake usluga bez prethodne pismene saglasnosti njihovog punopravnog vlasnika.\nCene i opisi proizvoda\nSve cene na ovom sajtu iskazane su u dinarima. PDV je uključen u prikazanu cenu (odnosno, Agencija LOTIS nije obveznik PDV-a). Agencija LOTIS maksimalno koristi sve svoje resurse da Vam svi artikli na ovom sajtu budu prikazani sa ispravnim nazivima specifikacija, fotografijama i cenama. Ipak, ne možemo garantovati da su sve navedene informacije i fotografije artikala na ovom sajtu u potpunosti ispravne.\nSve detalje oko transporta i isporuke možete pronaći na stranici TRANSPORT I ISPORUKA.


TotalCar.rs » Prodaja kola porašće pet odsto ove godine\n0 komentara 3036 pregleda\nU svetu će se ove godine prodati 68,5 miliona vozila, pet odsto više nego lane, procenio je Centar za automobilski menadžment (CAM), upozoravajući da bi globalna stopa rasta mogla da bude ugrožena negativnim razvojem dužničke krize u Evropi.\n“Nakon rekordne 2011, globalna autoindustrija može da računa na tekuću godinu sa “uzdržanim optimizmom”, smatra šef CAM Stefan Bracel koji je upozorio da bi finansijska kriza mogla da utiče na pad tražnje za automobilima, preneo je interenet portal “Inautonews.”\nAmerička prodaja putničkih automobila i lakih komercijalnih vozila, kako se procenjuje, porašće u 2012. godini, 9,6 odsto, na 14 miliona kola, što je najviši nivo od 2007, dok će Kina imati umereniji rast od 3,3 odsto, 12,6 miliona jedinica. Računa se da će u zapadnoj Evropi doći do pada prodaje od 5,6 odsto, na 12,1 miliona jedinica.\nCilj Rusije za 2012. goodinu je da pretekne Nemačku na mestu najvećeg evropskog auto-tržišta. Očekuje se da će prodaja kola u Rusiji ove godine porasti 20,6 odsto, na 3,2 miliona jedinica, dok će nemačke isporuke, kako procenjuje CAM, pasti na 3,1 miliona jedinica, sa 3,17 miliona u prošloj godini. Nemačka prodaja kola je u prva dva meseca ove godine bila je stabilna u odnosu na 2011.\nAgencija “Avtostat”, koja takođe analizira stanje na tržištu automobila, manje je optimistična. Njen direktor Sergej Udalov izjavio je da se u 2012 godini može očcekivati veća stagnacija prodaje i da bi se tržište moglo razvijati po stopi od pet plus do pet minus odsto, zbog neizvesnih privrednih kretanja.\nMercedes S-klase od snega


Vučić: Zemlja u koju Amerikanci hoće da investiraju, ima budućnost | Novinska agencija Beta\nPOLITIKA | 22.09.2020 16:15 > 22.09 16:40\n"Što se tiče dolaska DFC u Beograd, i kad ostavimo po strani simbolički značaj, tamo gde oni dodju i gde Amerikanci hoće da investiraju, tamo ima budućnosti. To su dobri signali i odlični simboli za takvu zemlju", kazao je Vučić na konferenciji za novinare u Beogradu posle susreta sa delegacijom iz SAD koju su predvodili izvršni direktor DFC Adam Boler i specijalni izaslanik predsednika SAD za dijalog Beograda i Prištine, Ričard Grenel.\n"Mislim da smo odškrinuli vrata starih prijateljstava sa SAD posle sporazuma u Vašingtonu. Ti razgovori nisu bili laki, ali će Srbija ispunjavati sve obaveze iz tog sporazuma", rekao je Vučić.\n"Želimo da imamo četiri velike slobode, slobode kretanja ljudi, robe, usluga i kapitala.\nTo će promeniti atmosferu u regionu i unaprediti živote ljudi", ocenio je predsednik Srbije.\n"Naše je da brinemo o prosperitetu ljudi, vreme je da brinemo za narod. Ovo je dobar posao i za Srbe i Albance i sve druge. To je najbolja poruka za sve ono što se danas dešava u Beogradu", rekao je Vučić.\nPredsednik Srbije Aleksandar Vučić izjavio je danas da se Amerika i Srbija razlikuju u mnogo čemu, navodeći da "američki prijatelji govore o dve zemlje (Srbiji i Kosovu) a mi ne, ali smo spremni da razgovaramo o ekonomskom napretku, kako brže i bolje da radimo".\n"To što se mi hvatramo za gušu, metaforično govoreći, o odredjenim pitanjima, radićemo to i dalje ali ćemo da čuvamo prijateljstvo izmedju Srbije i Amerike, da ulažemo u prijateljstvo izmedju nas, da čuvamo mir i stabilnost u regionu", rekao je Vučić, u zajedničkom obraćanju sa specijalnim izaslanikom američkog predsednika za dijalog Beograda i Prištine Ričardom Grenelom i izvršnim direktorom američke Medjunarodne razvojne finansijske korporacije (DFC) Adamom Bolerom.\nOn je rekao da "što se tiče politike mi razgovaramo u Briselu", ali, kako je naglasio, mora da kaže da mu se "pristup američkog predsednika Donalda Trampa lično dopada, kao što mu se dopada način na koji je sa njim razgovarao".\n"Najslobodniji način, bez ikakvih biroktarskih prepreka, bez ikakvih ceduljčica na kojima piše šta on meni treba da kaže i ja njemu. Razgovarali smo o svemu o čemu smo hteli da razgovaramo ali na jedan drugačiji način. Mislim da je ekonomija ključ za razvoj celog regiona", rekao je još Vučić.\nVučič je rekao da vidi strah kod političara koji bi da "žive u prošlosti, u njihovim snovima iz devedesetih godina i da nikad iz toga ne izadju", navodeći da "misli da je uspeo da iz toga izadje".\nGovoreći o mogućem dolasku Trampa u Srbiju, Vučić je naveo da je američki predsednik "vrlo ljubazno" prihvatio njegov poziv i da je on, kao i "svaki Srbin kad navali na nešto, ne zna da stane".\nKako je naveo, princip "dajte nam more ili pare na poklon pa ćemo da radimo samo dva meseca nije dobar ni za jednu zemlju".\n"Rad, rad i velika podrška u ekonomiji to je od ključnog značaja", rekao je Vučić, navodeći da je ovo nova era srpsko američkih odnosa.


Pod jednostavnim nazivom "Novogodišnji i Božićni praznici" manifestacija na Novom Beogradu ponudiće trgovcima postavljanje 60 tezgi i šest boksova za jelke i badnjake u periodu od 15. decembra do 15. januara i to na dve lokacije u ovom delu grada.\nSugrađani će tako moći da "praznični šoping" obave u Bulevaru Mihaila Pupina, na tezgama ispred poslovnog objekta TC "Novi Beograd" (Stari Merkator), dok će pomenuti boksovi biti postavljeni na raskrsnici Bulevara Mihaila Pupina i Ulice Aleksinačkih rudara.\nKako se navodi u zvaničnoj dokumentaciji, početna cena za licitaciju mesta za postavljenje tezgi je 25.000 dinara, boksova za prodaju jelki 8.000, a badnjaka 5.000 dinara. Uz to, napominje se da tezge moraju biti zatvorenog tipa u vidu drvenih kućica.\nRok za dostavljanje ponuda je 11. decembar, kada će biti i objavljena rang lista dodeljenih mesta